qundao/data-zh-poetry huggingface dataset:
濉阳八景·洋背春烟
作者：黄元实
朝代：元

平芜百亩敞南郭，四散人家隐篱落。翳翳桑麻晓色浓，霏霏竹树晴光薄。大厦微茫垂柳边，残烧杳蔼苍山前。侍郎故园渺何许，玉涧日煖流寒泉。苍涯倒浸太阴黑，倾动变化在倏忽。玉盘一夜出龙宫，金波万顷涵蟾窟。木犀香湿露满山，斗角光动风生澜。何人拔剑插桥柱，直通银河上广寒。碧空直耸石桥杪，一径林间几萦绕。不窥城市入境中，上梯宫殿出尘表。潮师咸道雁塔高，三分留记龟石牢。此地令人忆谢傅，何当携手同游遨。嵬嵬圣石倚霄汉，障断濉南山一半。荒郊冰柱尽消融，霁日琼崖尚璀璨。鹤仙剪木飞云端，玉女弄月坐石盘。可怜射猎人物远，瀑凌万壑弓旌寒。溪西诸峰崒且壮，一峰秀出横屏幛。晴川落日漾馀波，碧树红霞闪清涨。青山咫尺常相望，旸谷万里昭回光。谁能乘风度绝顶，空陵倒影观扶桑。宏博坊前望溪曲，沙平岸涧水深绿。孤舟妥帖若乘槎，短棹咿哑如转毂。行□憧憧风雨忙，济川滚滚流泽长。谁谓江河渺空阔，半篙一苇俱可航。沈沈绀宇据城阜，屹屹云楼挹星斗。画廊风静木鱼閒，青山日出华鲸吼。蒲山蒲谷俱闻声，随叩随应何容情。唤回迷途有归客，一滩月色浮空明。凤山胜绝三不见，竹木苍苍隔台殿。仙宫云构接丹梯，清昼璆声袅香篆。步虚讽彻瑶草凉，朝真斋罢紫芝香。侍宸白日骑鹤去，雷符绕壁馀神光。
题方丈
作者：黄元实
朝代：元
体裁：七言绝句

欲看太乙青藜火，笑领仙人绿玉杯。物外同心谁管鲍，山中清话得张裴。
中吕·醉中天李嵩髑髅纨扇
作者：黄公望
朝代：元

没半点皮和肉，有一担苦和愁。
傀儡儿还将丝线抽，寻一个小样子把冤家逗。
识破个羞那不羞？呆兀自五里已单堠。
临李思训员峤秋云图
作者：黄公望
朝代：元

蓬山半为白云遮，琼树都成绮树华。闻说至人求道远，丹砂原不在天涯。
为袁清容长幅
作者：黄公望
朝代：元

入山眺奇壑，幽致探何穷。一水青岑外，千岩绮照中。萧森凌杂树，灿烂映丹枫。有客茅茨里，居然隐者风。
倪云林为子章徵士画
作者：黄公望
朝代：元

荒山白石带古木，个中仍置子云亭。砚坳疑有烟云贮，时见青青落户庭。
倪云林为静远画
作者：黄公望
朝代：元

遥山近山青欲滴，大木小木叶已疏。斜日疏篁无鸟雀，一湾溪水数函书。
周文矩十美图
作者：黄公望
朝代：元

侍宴朱楼向暮归，御香犹在缕金衣。相携女伴阶前立，笑指鸳鸯水面飞。
夏圭晴江归棹图
作者：黄公望
朝代：元

漠漠江天吴楚分，几重树色几重云。客心已逐归帆好，谁道溪边有隐君。
张僧繇秋江晚渡图
作者：黄公望
朝代：元

何处行来湖海流，思归凭倚隔溪舟。枫林无限深秋色，不动居人一点愁。
方方壶松岩萧寺图
作者：黄公望
朝代：元

浩渺沧江数千里，几幅蒲帆挂秋水。晓风吹断绿萝烟，百叠青峰望中起。梵王宫阙倚云开，七级浮屠倒影来。山人久已谢朝市，日踞江头百尺台。松篁丛杂多啼鸟，隔岸人家丸弹小。此图此景入天机，谁能髣髴方壶老。
方方壶画
作者：黄公望
朝代：元

鼋石矶头宿雨晴，蛟峰祠下树冥冥。一江春水浮官绿，千里归舟载客星。
曹云西画卷
作者：黄公望
朝代：元

十载相逢正忆君，忽从纸上见寒云。空江漠漠渔歌度，一片疏林带夕曛。
李咸熙秋岚凝翠图
作者：黄公望
朝代：元

山林之乐幽且閒，何人卜居云半间。江亭夐立苍树杪，招提高出碧溪湾。循溪隐隐穿细路，断岸疏疏起烟雾。微茫万顷白鸥天，雁阵凫群落无数。樵歌初断渔唱幽，桥边野老策扶留。春山万叠西日下，渺渺一片江南秋。我昔荆溪问清隐，溪上分明如此景。别来时或狂梦思，忽见此图心为醒。李侯少年擅丹青，晚岁笔意含英灵。兴来漫写秋山景，妙入毫末穷杳冥。无声诗与有声画，侯能兼之夺造化。临窗点笔试题之，老眼模糊忘高下。
李成寒林图
作者：黄公望
朝代：元

六法从来推顾陆，一生今始见营丘。腕中筋骨元来铁，世上江山尽入眸。林影有风摧落叶，涧声无雨咽清流。寒驴骚客吟成未，万壑寒云为尔留。
李营丘真迹次俞紫芝韵
作者：黄公望
朝代：元

营丘自是浪仙流，写得空山一段秋。古木千章施锦绣，风光都属幔亭收。
次韵梧竹主人所和竹所诗奉简四首
作者：黄公望
朝代：元

片玉山前人最良，文章体物写谋长。古来望族推吴郡，直到云仍姓字香。花槛香来风入座，雕笼影转月穿棂。钩轩平野连天碧，排闼遥山隔水青。竹里行厨常准备，浊醪不用恼比邻。文章尊俎朝朝醉，花果园林处处春。人生无奈老来何，日薄崦嵫已不多。大抵华年当乐事，好怀开处莫空过。
次韵梧竹主人所和竹所诗奉简四首·其一
作者：黄公望
朝代：元

片玉山前人最良，文章体物写谋长。古来望族推吴郡，直到云仍姓字香。
次韵梧竹主人所和竹所诗奉简四首·其三
作者：黄公望
朝代：元

竹里行厨常准备，浊醪不用恼比邻。文章尊俎朝朝醉，花果园林处处春。
次韵梧竹主人所和竹所诗奉简四首·其二
作者：黄公望
朝代：元

花槛香来风入座，雕笼影转月穿棂。钩轩平野连天碧，排闼遥山隔水青。
次韵梧竹主人所和竹所诗奉简四首·其四
作者：黄公望
朝代：元

人生无奈老来何，日薄崦嵫已不多。大抵华年当乐事，好怀开处莫空过。
王叔明为姚子章林泉清话图
作者：黄公望
朝代：元

霜枫雨过锦光明，涧壑云寒暝色生。信是两翁忘世虑，相逢山水自多情。
王叔明为陈惟允天香书屋图
作者：黄公望
朝代：元

华堂敞山麓，高栋傍岩起。悠然坐清朝，南山落窗几。以兹谢尘嚣，心逸忘事理。古桂日浮香，长松时向媚。弹琴送飞鸿，拄笏来爽气。宁知采菊时，已解哦松意。
王摩诘春溪捕鱼图
作者：黄公望
朝代：元

春江水绿春雨初，好山对面青芙蕖。渔舟两两渡江去，白头老渔争捕鱼。操篙提网相两两，慎勿江心轻举网。风雷昨夜过禹门，桃花浪暖鱼龙长。我识扁舟垂钓人，旧家江南红叶村。卖鱼买酒醉明月，贪夫徇利徒纷纭。世上閒愁生不识，江草江花俱有适。归来一笛杏花风，乱云飞散长天碧。
王晋卿万壑秋云图
作者：黄公望
朝代：元

雨霁云仍碧，天高气且清。霜枫红欲尽，涧瀑落长鸣。岫岭苍茫景，江湖浩荡情。应知卧云者，奚尚避秦名。
王洽云山图
作者：黄公望
朝代：元

石桥遥与赤城连，云锁琼楼满树烟。不用飙车凌弱水，人间自有地行仙。
王维秋林晚岫图二首
作者：黄公望
朝代：元

群山矗矗凝烟紫，万木萧萧向夕黄。岂是村翁恋秋色，故将轻舸下横塘。秋风荏苒汎晴光，处处村村带夕阳。一段深情谁得似，故知辋口味应长。
王维秋林晚岫图二首·其一
作者：黄公望
朝代：元

群山矗矗凝烟紫，万木萧萧向夕黄。岂是村翁恋秋色，故将轻舸下横塘。
王维秋林晚岫图二首·其二
作者：黄公望
朝代：元

秋风荏苒汎晴光，处处村村带夕阳。一段深情谁得似，故知辋口味应长。
王维雪渡图
作者：黄公望
朝代：元

摩诘仙游五百年，画称雪渡未能传。只因曾入宣和府，珍重令人缀短篇。
管夫人竹窝图
作者：黄公望
朝代：元

歙之山兮郁巃嵷，突出欲坠劖青空。千枝万蔓行苍龙，嵚崟锐气欲敌昆崙峰。扶疏朴樕不足媲其灵秀兮，篬筤箘簬檀栾■矗竦竦生其中。翠蛟翔舞划烟雾，霜戟磔格敲天风。山空人寂孤坐而侧耳兮，珊珊环佩响璿宇，复疑金簧玉磬交奏蓬莱宫。飞仙遥闻驻鹤驭，威凤倾听来苍穹。虽云神领而意会，未若诛茅结屋筼筜谷内没齿宁吾躬。君家相距匪数舍，茧袍鸠杖高步时得追文同。居旁万竹固已具胸次，落落付诸绘素祇欲此意传无穷。元卿子猷长往不复返，此君千古誇奇逢。披之三复重太息，双眸炯炯开昏矇。会当盛暑棕鞋卉服造竹下，脱巾露发一洗烦热除惺忪。
苏东坡竹
作者：黄公望
朝代：元

一片湘云湿未乾，春风吹下玉琅玕。强扶残醉挥吟笔，帘帐萧萧翠雨寒。
荆洪谷楚山秋晚图
作者：黄公望
朝代：元

天高气肃万峰青，荏苒云烟满户庭。径僻忽惊黄叶下，树荒犹听午鸡鸣。山翁有约谈真诀，野客无心任醉醒。最是一窗秋色好，当年洪谷旧知名。
董北苑
作者：黄公望
朝代：元

一片閒云出岫来，袈裟不染世间埃。独怜陶令门前柳，青眼偏逢惠远开。
西湖竹枝词
作者：黄公望
朝代：元

水仙祠前湖水深，岳王坟上有猿吟。湖船女子唱歌去，月落沧波无处寻。
赵令穰秋村暮霭图
作者：黄公望
朝代：元

笔下峦霏乍有无，千林萧瑟远峰孤。王孙当日归何处？传得秋村暮霭图。
赵伯驹
作者：黄公望
朝代：元

露湿庭松偃盖青，一声野鹤隔疏棂。仙翁来往无拘束，閒向琳宫读道经。
赵子昂为袁清容画秋景仿大李次韵
作者：黄公望
朝代：元

空江渺渺暮烟霏，轻舸应知张掾归。鸿雁恰来枫叶下，山翁未解换秋衣。
赵子昂仿张僧繇
作者：黄公望
朝代：元

松影参差俯急湍，悠悠斜日下西川。舟师欲渡频回首，游子经年怯袂寒。
赵子昂仿陆探微笔意
作者：黄公望
朝代：元

千山雨过琼琚湿，万木风生翠幄稠。行遍曲阑人影乱，半江浮绿点轻鸥。
赵松雪山居图二首
作者：黄公望
朝代：元

春夏山中日正长，竹梢脱粉午窗凉。幽情只许同麋鹿，自爱诗书静里忙。丰草茸茸软似茵，长松郁郁净无尘。相逢尽道年华好，不数桃源洞里人。
赵松雪山居图二首·其一
作者：黄公望
朝代：元

春夏山中日正长，竹梢脱粉午窗凉。幽情只许同麋鹿，自爱诗书静里忙。
赵松雪山居图二首·其二
作者：黄公望
朝代：元

丰草茸茸软似茵，长松郁郁净无尘。相逢尽道年华好，不数桃源洞里人。
郭忠恕万松仙馆图
作者：黄公望
朝代：元

琳堂掩映万松齐，绝壑寒云望不迷。为听水流翻破寂，轻袍重过短墙西。
郭忠恕仙山楼观图
作者：黄公望
朝代：元

汉主离宫最上头，昔年曾侍翠华游。青天半落银河水，白日高悬华岳秋。花隐仪銮临阁道，仗移箫凤下瀛洲。三山更在齐州外，遥望苍烟九点浮。
郭忠恕仙峰春色图五首
作者：黄公望
朝代：元

闻道仙家有玉楼，翠厓丹壁绕芳洲。寻春拟约商岩叟，一度花开十度游。春泉㶁㶁流青玉，晚岫层层障碧云。习静仙居忘日月，不知谁是紫阳君。碌碌黄尘奔竞涂，何如画里转生孤。恕先原是蓬山客，一段深情世却无。仙人原自爱蓬莱，瑶草金芝次第开。欸乃棹歌青雀舫，逍遥响屧凤凰台。
郭忠恕仙峰春色图五首·其一
作者：黄公望
朝代：元

闻道仙家有玉楼，翠厓丹壁绕芳洲。寻春拟约商岩叟，一度花开十度游。
郭忠恕仙峰春色图五首·其三
作者：黄公望
朝代：元

碌碌黄尘奔竞涂，何如画里转生孤。恕先原是蓬山客，一段深情世却无。
郭忠恕仙峰春色图五首·其二
作者：黄公望
朝代：元

春泉㶁㶁流青玉，晚岫层层障碧云。习静仙居忘日月，不知谁是紫阳君。
郭忠恕仙峰春色图五首·其四
作者：黄公望
朝代：元

仙人原自爱蓬莱，瑶草金芝次第开。欸乃棹歌青雀舫，逍遥响屧凤凰台。
钱舜举海棠鸂鶒图
作者：黄公望
朝代：元

春来庭院风光好，花萼连枝锦不如。况有和鸣双绣羽，御黄新染浴清渠。
顾恺之秋江晴嶂图
作者：黄公望
朝代：元

三绝如君少，斯图更擅长。设施无斧凿，点染自微茫。山碧林光净，江清秋气凉。怜余瞻对久，疑入白云乡。
题云林画
作者：黄公望
朝代：元

远望云山隔秋水，近看古木拥陂陀。居然相对六君子，正直特立无偏颇。
题倪云林赠耕云东轩读易图
作者：黄公望
朝代：元

君家书屋锁閒云，庭前丛桂吹清芬。东轩虚敞坐凉夜，扑帘香雾来纷纷。金吹不动露华洁，月里仙人降瑶节。奇葩点缀黄金枝，灵种移来白银阙。秋林潇洒秋气清，千竿修竹开前楹。自是燕山尚清贵，不与桃李争芳荣。花下诗成日未尽，更喜幽人往来近。清绝何如元镇图，应识耕云是高隐。
题关仝层峦秋霭图
作者：黄公望
朝代：元

群峰矗矗暮云连，萝磴逶迤鸟道悬。落叶深深门半掩，疏花历历客犹眠。岩端飞瀑为青雨，江上归舟溯碧烟。应认个中奇绝处，昔年洪谷属君传。
题张叔厚写渊明小像
作者：黄公望
朝代：元

千古渊明避俗翁，后人貌得将无同。杖藜醉态浑如此，困来那得北窗风。
题春林远岫图
作者：黄公望
朝代：元

春林远岫云林画，意态萧然物外情。老眼堪怜似张籍，看花玄圃欠分明。
题李成所画十册 其一 夏山烟雨
作者：黄公望
朝代：元

雨气薰薰远近峰，长林如沐晚烟浓。飞流遥落疏钟断，石径何来驻短筇。
题李成所画十册 其七 山市霜枫
作者：黄公望
朝代：元

市散谁闻野鸟声，短桥何处旅人行。莫嫌寂历空山道，隔岸丹枫刺眼明。
题李成所画十册 其三 江干帆影
作者：黄公望
朝代：元

高阁崔嵬瞰碧江，布帆归去鸟双双。无边树色千峰秀，一片晴光落短窗。
题李成所画十册 其九 仙客临流
作者：黄公望
朝代：元

驰驱十载长安道，立马溪边暂息机。坐久竟忘归路晚，半空飞沫湿絺衣。
题李成所画十册 其二 山人观瀑
作者：黄公望
朝代：元

匡山过雨泻飞流，遥望香炉翠霭浮。试诵谪仙清俊句，浩然天地与神游。
题李成所画十册 其五 秋山楼阁
作者：黄公望
朝代：元

杰阁逶迤秋色老，霜林掩映暮峰横。居人自有閒中伴，坐对飞流意不惊。
题李成所画十册 其八 雪溪仙馆
作者：黄公望
朝代：元

大树小树俄变玉，千峰万峰忽失青。高人深掩茅屋卧，不羡围炉醉复醒。
题李成所画十册 其六 翠岩流壑
作者：黄公望
朝代：元

石磴连云暮霭霏，翠微深杳玉泉飞。溪回寂静尘踪少，惟许山人共采薇。
题李成所画十册 其十 秋溪清咏
作者：黄公望
朝代：元

万壑千岩拥翠螺，人家处处掩松萝。溪头静坐者谁子，赋就新诗拟《伐柯》。
题李成所画十册 其四 蜀山旅思
作者：黄公望
朝代：元

忆昔蚕丛开蜀国，崔嵬剑阁入寒云。荒郊寂寂猿啼苦，多少归人不忍闻。
题李成所画十册·夏山烟雨
作者：黄公望
朝代：元

雨气薰薰远近峰，长林如沐晚烟浓。飞流遥落疏钟断，石径何来驻短筇。匡山过雨泻飞流，遥望香炉翠霭浮。试诵谪仙清俊句，浩然天地与神游。高阁崔嵬瞰碧江，布帆归去鸟双双。无边树色千峰秀，一片晴光落短窗。忆昔蚕丛开蜀国，崔嵬剑阁入寒云。荒郊寂寂猿啼苦，多少归人不忍闻。杰阁逶迤秋色老，霜林掩映暮峰横。居人自有閒中伴，坐对飞流意不惊。石磴连云暮霭霏，翠微深杳玉泉飞。溪回寂静尘踪少，惟许山人共采薇。市散谁闻野鸟声，短桥何处旅人行。莫嫌寂历空山道，隔岸丹枫刺眼明。大树小树俄变玉，千峰万峰忽失青。高人深掩茅屋卧，不羡围炉醉复醒。驰驱十载长安道，立马溪边暂息机。坐久竟忘归路晚，半空飞沫湿絺衣。万壑千岩拥翠螺，人家处处掩松萝。溪头静坐者谁子，赋就新诗拟《伐柯》。
题画
作者：黄公望
朝代：元

茂林石磴小亭边，遥望云山隔澹烟。却忆旧游何处似，翠蛟亭下看流泉。
黄荃花溪仙舫图
作者：黄公望
朝代：元

花发枝头水涨溪，仙丹犹泊武陵堤。重重楼阁仙云卷，无数青峰出竹西。
梅子
作者：黄南卿
朝代：元
体裁：七言律诗

水边篱落旧精神，烟雨园林急荐新。对酒摘尝金弹客，绕林簪戏玉钗人。一根清苦千丸雪，四月红黄隔岁春。待得馀花都结子，东风流转便生仁。
金陵
作者：黄南卿
朝代：元
体裁：七言律诗

采菱风急棹歌声，白鹭洲前一带巾。绿水不收中洛泪，青山空掩六朝人。城头寂寞依龙阜，江左兴亡寄虎臣。孙楚酒楼何处在，月明犹写谪江神。
亭前荼蘼
作者：黄复圭
朝代：元

杏园芳草雨霏霏，亟折千秋卷画旗。自过清明多病酒，不知花落到荼蘼。
倪知州致事归
作者：黄复圭
朝代：元

酒扫林庐理旧书，某山某水足嬉娱。尚应馈醑虞庠礼，谩入耆英洛社图。花里醉眠从客去，竹间移步遣孙扶。后人自有田园趣，无愧疏家两丈夫。
华处士别业
作者：黄复圭
朝代：元

迢迢去郭赊，渺渺入云斜。桑采三番叶，桃开二色花。割溪鸥作主，分坞鹿为家。时有巢居子，相逢道吃茶。
双燕吟
作者：黄复圭
朝代：元

双燕双双飞，更复双双栖。穿花探水双衔泥，檐前葺垒双哺儿。春风一双至，秋风一双归。念尔双不得，故巢须独依。莫学人妻，朝亡其夫暮嫁之。莫学人夫，暮亡其妻朝纳妃。
句
作者：黄复圭
朝代：元

隐士高閒卧云处，故家轩豁读书斋。冉冉霜颠倚门处，飘飘风袂及家时。菡萏泉香金错落，苾刍风煖翠婆娑。
喜薛外史春日自京师寄经至
作者：黄复圭
朝代：元

蓬莱坊畔五云边，七尺长身汉薛宣。花压铜街驰厩马，水生瑶海放楼船。仙曹共作窗间戏，吏部相邀瓮里眠。果老山头逢野鹤，雪笺时奉寄来篇。
奉赠吴宗师
作者：黄复圭
朝代：元

使节光华礼乐崇，皇华原隰辔玲珑。五风十雨祠三岛，万岁千秋祝两宫。醮起碧鸡山月白，仗移黄鹄禁云红。召南庶类深仁泽，行见驺虞发五豵。
奉题李学士幽篁古木图
作者：黄复圭
朝代：元

岁历居庸万仞山，词臣供奉有馀閒。试看翠竹丹枫画，犹似金风玉露间。
威显庙
作者：黄复圭
朝代：元

南唐忠烈桂司空，三百馀年气贯虹。上国勋劳明大节，故家文献挹遗风。云中结构孙修庙，石上褒崇史论功。词客冀窥松柏路，弋阳西畔贵溪东。
宫花二首
作者：黄复圭
朝代：元

连理枝头并蒂红，中官采献未央宫。可怜春色非人世，天上风光似酒浓。金阑芍药紫重胎，上苑移来遍殿栽。正顶绣苞三十朵，羊车停处一齐开。
宫花二首·其一
作者：黄复圭
朝代：元

连理枝头并蒂红，中官采献未央宫。可怜春色非人世，天上风光似酒浓。
宫花二首·其二
作者：黄复圭
朝代：元

金阑芍药紫重胎，上苑移来遍殿栽。正顶绣苞三十朵，羊车停处一齐开。
寄高元博
作者：黄复圭
朝代：元

故人招我出山来，一去城闉更不回。无数青松满池月，可怜深夜独徘徊。
寿上官夫人
作者：黄复圭
朝代：元

水沈烟煖翠云低，婺女星高斗转移。百子帐中青玉案，群仙会上紫金卮。乐成彩凤《将雏》曲，礼尚嘉鱼《式燕》诗。基构有堂高数尺，绿衣白发两相宜。
寿饶大有
作者：黄复圭
朝代：元

骊驹塘上玉生烟，麟角峰前乐事偏。花里桥亭春每早，竹间书庋日如年。雕龙细雨金壶墨，宝雁轻调锦瑟弦。椿树绿时誇五伯，桃花红处祝三千。
春明楼
作者：黄复圭
朝代：元

公子楼居剩得春，四时花气敌浓薰。书声高下闻长日，舞袖婆娑拂彩云。蛱蝶新图开雁爪，狻猊古鼎隔龙纹。近来每爱东风赏，折简常邀越鄂君。
暮春杂咏寄友人
作者：黄复圭
朝代：元

绿漪池沼燕交飞，深院重门客到稀。柳絮不知春去尽，尚随风起点人衣。
次韵塞上
作者：黄复圭
朝代：元

李广称猿臂，班超号虎头。三边杀降卒，万里取封侯。砂碛胡云暗，邮营汉月秋。曾经饮马窟，半是血骷髅。
次韵虞侍讲游何尚书山庄
作者：黄复圭
朝代：元

尚书致政卧青山，笑傲中林竟不还。野叟徒能谈旧事，孤云何处觅苍颜。哀湍振壑龙移久，曲崦藏风鹤梦閒。喜逐三朝黄阁老，昔贤陈迹共追攀。
游崇禧寺
作者：黄复圭
朝代：元

好山藏在白云隈，天历君王手自开。木魅尽惊金钁震，地灵潜献宝瓶来。林香万叶垂甘露，峰霁诸花散石台。莫道神游事绵邈，六龙应解此徘徊。
燮御史
作者：黄复圭
朝代：元

红杏碧桃鳌顶开，青年白皙马蹄回。本随鸾凤冲霄去，却为豺狼按辔来。铁铸冠梁临画省，绣裁衫表照霜台。使骢往复东西道，欲候旌旄愧不才。
白云山刘道士
作者：黄复圭
朝代：元

紫华阳巾白羽衣，幼辞家舍入岩扉。灵书注就参同契，绝字修成杜德机。著屐看松逢伴少，荷锄栽果到城稀。萧萧落叶空山夜，独礼寒星待鹤归。
破帽
作者：黄复圭
朝代：元

破帽多情却恋头，草残丝断素尘浮。烟笼长是煎茶日，风落多逾把菊秋。顶漏疏星窥短发，檐垂缺月露双眸。桃尖楼子青罗辨，相对宁知故旧愁。
莼菜
作者：黄复圭
朝代：元

鲛人绣满水仙裳，地轴天机不敢藏。水縠冷缠琼缕滑，翠钿清缀玉丝香。江湖有味牵情久，京洛思归引兴长。欲剪吴松缝不得，谩拖秋思绕诗肠。
蒲剑
作者：黄复圭
朝代：元

三尺亭亭古太阿，舞风裁断一川波。长挢有影蛟龙误，流水无声日夜磨。两岸带烟生杀气，五更弹雨杂渔歌。萧萧只恐秋风至，乱剉锋芒恨更多。
蕨萁叹
作者：黄复圭
朝代：元

信州州官万钟粟，杀牛搥马日丝竹。信州乡民蕨作粮，三月怀饥聚头哭。蕨萁开叶不可餐，蕨根有粉聊锄镵。偏攻性冷损胃气，民面生黄苦憔悴。县不申闻郡不知，官仓有米重封闭。重封闭，将若何？众人歌我蕨萁叹，九茎莫唱灵芝歌！
赠舍农叟春耕者
作者：黄复圭
朝代：元

六角黄牛二顷田，晓蓑星月晚犁烟。治墉布谷清明后，伐鼓烧钱社日边。急雨放宽科斗水，乱云遮断鹭鹚天。太平四海无征役，念此安居不偶然。
送于鍊师之京
作者：黄复圭
朝代：元

九重天上帝王宫，入觐仙人驾海风。宵仗引从黄道外，晓班环在紫垣中。驼鸣毡帐沙光白，龙挟金舆宝气红。万里冬寒须自卫，酪杯酥椀莫令空。
送于鍊师之京
作者：黄复圭
朝代：元
体裁：七言律诗

九重天上帝王宫，入觐仙人驾海风。宵仗引从黄道外，晓班环在紫垣中。驼鸣毡帐沙光白，龙挟金舆宝气红。万里冬寒须自卫，酪杯酥碗莫令空。
送人入上京
作者：黄复圭
朝代：元

觅得清风谒紫微，临川脱却故山衣。似知云锦江头水，专照邦人昼锦归。
送信州守
作者：黄复圭
朝代：元
体裁：七言绝句

龙池水暖碧鳞香，池上韶钩舞凤凰。玉节引班天咫尺，信州太守奏农桑。
送友
作者：黄复圭
朝代：元

云锦江边送玉郎，江边折柳柳丝长。柳丝若挽行人住，更向东风种几行。
送友人北上次韵
作者：黄复圭
朝代：元

玉阙金门紫气寒，干戈虎士列桓桓。銮坡日永移天仗，仙掌云深捧露盘。犀角不颁朝士带，鹿皮思制野人冠。江南何处秋风岸？绿水芙蓉许独看。
送潘希隐归闽省亲
作者：黄复圭
朝代：元

道人骑鹤入闽邦，梦绕慈闱一念长。红压锦云收荔子，绿攒香树摘槟榔。晓侵雾露黄冠重，春透山林綵服光。剩有大丹并妙药，三光凋后鬓应霜。
送琴士归杭
作者：黄复圭
朝代：元

云中歌断《紫芝》歌，不奈周君欲去何。十里湖山好明月，却怜随处故人多。
酒
作者：黄复圭
朝代：元
体裁：诗

曲糵生香出小槽，几人耽酗日陶陶。笑吞鹦鹉杯中月，贫与鹔鹴花下袍。内府腊传红琥珀，西京秋压紫葡萄。杜康仪狄今安在，回首丘陵半是糟。
题疏斋吴氏深静斋
作者：黄复圭
朝代：元

避地閒心远，入山尘事稀。书棚幽落蛀，宾戺密生衣。野竹秋光薄，谷禽春韵微。残经注未就，频岁掩重扉。
题草堂寺
作者：黄复圭
朝代：元

草堂禅寺北山陲，想见鸣驺入谷时。猿鹤如怀海盐令，鱼龙犹护绍兴碑。排岩树老秋来早，上殿僧稀晓散迟。我亦于今抗尘土，临风惭读孔璋移。
题襄阳拍手图
作者：黄复圭
朝代：元

爱酒山翁倒接䍦，花间日日醉如泥。只今池馆风流在，不见拦街拍手儿。
题金碧山水图
作者：黄复圭
朝代：元

狂风捲尽夜来云，万壑千崖锦绣纹。占日楼台平树见，吼雷春瀑入溪闻。岂无花洞留莺语，应有芝田下鹤群。清绝松阴二三子，不知谁是紫阳君。
饯别杨友直总管
作者：黄复圭
朝代：元

双凫飞蹻历金天，五马閒游款玉鞭。隶篆共参邦伯印，制书曾拜祖皇宣。严城鼓角连云度，护水鱼龙枕月眠。无限舞衫歌扇意，路人遥识使君船。
望川亭
作者：黄威卿
朝代：元
体裁：七言律诗

一到寻真眼界宽，竹缘山脚石缘滩。危峰峭拔几千仞，险径萦纡十二盘。空翠扑衣襟袖润，泉声清耳骨毛寒。黄花红叶如相待，容我西风把酒看。
圆明庄
作者：黄子长
朝代：元

圆明庄在海之隈，老我寻幽始一来。自是好山藏世界，非关弱水隔蓬莱。鸥沙鹭渚皆宜稼，粉壁雕墙半是苔。笑问檀那黄氏子，许多因果为谁栽。
和西湖竹枝词
作者：黄季伦
朝代：元

钱塘江头莎草齐，钱塘女儿歌别离。愿郎相见如月子，月子团团无暗时。湖上女儿犹褐衣，出门日日望郎归。春水绕湖春草绿，草上双双蝴蝶飞。
候张伯阳州判不至奉寄
作者：黄季嬴
朝代：元
体裁：古风

海风吹散樵山雪，洒向瑶台照明月。因之欲访三蓬莱，望断双鸾翠烟灭。且持宝剑穷南溟，片帆飞度遥山青。幽寻丹碧采芝草，松风竹露春泠泠。江边忽遇蟾宫客，江草江花尽相识。东风一笑访骖鸾，三十六峰总春色。峰颠孤鹤飞且鸣，徘徊似欲难为情。云深林暝杳莫辨，时时照影临溪清。我时感此生幽趣，笑折瑶华寄仙侣。白鸥飞去犹未来，门掩青山正风雨。
登幔亭有怀杜清碧先生浙游
作者：黄季嬴
朝代：元
体裁：七言律诗

幔亭高耸碧天寒，杖屦跻攀杳霭间。涧竹吟风将雨过，岩花笑日伴云间。遥怜浙水生离思，独立闽山想别颜。极目会稽何处是，孤峰落日水潺潺。
使安南却金
作者：黄常
朝代：元
体裁：七言绝句

奉使安南驻薛林，漫劳国主馈兼金。不忧薏苡能兴谤，自是夷齐不易心。
悯蚕妇
作者：黄应元
朝代：元
体裁：五言绝句

出门天未明，归来日过午。遍身罗绮人，宁知采桑苦。
和赵阳山招挽歌
作者：黄庭芝
朝代：元
体裁：古风

人生胡为哉，声迹两茫然。视昔少壮时，驱车东西阡。天地有终极，事业无穷年。胶胶复扰扰，百虑来相煎。今兹老头颅，一笑已忘言。一笑巳忘言，白发漫垂怜。何当招山灵，藏密谢世缘。
登芙蓉江楼
作者：黄廷宣
朝代：元
体裁：七言律诗

芙蓉江上重阳日，著正高冠省倩人。懒去登楼挑客思，欲教携菊接芳辰。簿书不了公家事，障海何孤圣代臣。秋热祇今侵病骨，也宜风雨一番新。
扇上诗
作者：黄德广
朝代：元

东风一曲浣溪纱，客子行吟对日斜。犹记金陵贳春酒，小姬能唱后庭花。
万卷楼登高
作者：黄惟贤
朝代：元

潮州书楼天下稀，摩插云汉吞秋晖。人间健步方到得，世上弱羽安能飞。诸君于此兴不浅，乐士与我心无违。拍阑长啸饮义酒，一览众山拳石微。
赠王汝砺妻蔡氏
作者：黄挺华
朝代：元
体裁：古风

昔有狂夫渡河流，妻临河岸鼓箜篌。箜篌音绝逐夫去，悲风烈烈鸣千秋。猗嗟王生本儒雅，射策有志窥龙头。人间未铸黄金榜，天上先修白玉楼。玉楼惟闻长吉赋，同归未传长吉妇。谁似君家伉俪奇，挽骖同上丹霄路。儿哭女啼都不闻，垂白翁姑欣有付。我心匪石石可吞，送君追君十朝暮。朝暮殉夫古所稀，甘凌节烈行人悲。青简丹书他日事，乘鸾化鹤几时归。夜台高筑埋香骨，碧者血胸委者肌。遥知冢树成连理，上有灵禽相并栖。
寄玉山草堂
作者：黄文德
朝代：元

玄圃仙人吾未识，闻说吴山种春色。昨夜洞云天际来，明月空斋坐相忆。
赠钱洞云
作者：黄文德
朝代：元
体裁：古风

玉峰古洞多白云，中有学道癯仙人。问言尽日说空有，一朝兴入庐山春。香炉峰高虎溪远，石上秋深长苔藓。白莲不老秋月明，万里浮云自舒卷。
偶成
作者：黄晋卿
朝代：元
体裁：七言律诗

历历谋营度眼明，独榰高枕数残更。薄游巳倦新弹铗，旧业犹馀未弃檠。一雨近晴初月色，两虫专夜故秋声。情知三十非年少，巳觉人间有后生。
送俞美之判宫暨阳
作者：黄晋卿
朝代：元
体裁：古风

苧罗山前碧溪水，花颜玉貌今谁是。秪见操觚道上儿，骨束枯柴发垂耳。周家忠厚及草木，忍令赤地连千里。夜飞尺一遣缇屏，想见春风下车始。忆昔君侯年少初，力金季母甘捐躯。麻鞋上殿衣见肘，归来束带悬银鱼。颇闻尔曹久待哺，㷀茕万目同睢盱。晨餐秣马赴所主，击解上冢无踌躇。念君自是医国手，看活群儿如活母。平生本草阅巳熟，野葛山榆尚何取。若为笺天乞借林，尽蹢东土归仁寿。鄙夫不用畎亩忧，伹为作歌贻不朽。
幽居
作者：黄朴斋
朝代：元
体裁：五言律诗

幽居无别事，野兴足清欢。置石妨书案，移花傍药栏。蔽门松老大，夹径竹平安。自与儿童语，从来耐岁寒。
酬赵倅鸥渚
作者：黄朴斋
朝代：元
体裁：古风

时秋望河汉，汉气相循环。姹女嫁紫车，千秋方生颜。生颜一何好，身与浮云间。入宴东华台，出游蓬莱山。振衣往从之，杳渺不可攀。贻我金玉章，化此铁石顽。长怀学道人，紫气占函关。
天池芰荷
作者：黄棠
朝代：元
体裁：七言绝句

荷芰纷纷绿涨浮，天池风景胜瀛州。于今万仞青山顶，分得银河一派流。
题徐孺子亭
作者：黄河清
朝代：元
体裁：七言律诗

宇宙贞魂唤得醒，一尊和月酹江声。看空东海有此士，高出南州只一亭。桧色半天犹傲世，湖光落日欲吞城。萧然四壁残灯火，阅尽东风万劫青。
丁丑三月七日会同年于城南子期工部仲礼省郎世文编修文远照磨学升县尹子威主事克成秘书至能照磨子通编修凡十人二首
作者：黄清老
朝代：元

曾记城南尺五天，重来携手宴同年。春风远塞蒲萄酒，明月佳人玳瑁筵。苔上药阑红染露，莺啼柳径碧生烟。琼林十载多离别，欲拂金徽思渺然。川凫浴日金粼粼，垂杨马嘶三月春。游蜂舞蝶总爱客，飞絮落花时近人。东风吹水入银瓮，芳草为我铺绿茵。更催朝露染魏紫，舞袖一拂南山尘。
丁丑三月七日会同年于城南子期工部仲礼省郎世文编修文远照磨学升县尹子威主事克成秘书至能照磨子通编修凡十人二首·其一
作者：黄清老
朝代：元

曾记城南尺五天，重来携手宴同年。春风远塞蒲萄酒，明月佳人玳瑁筵。苔上药阑红染露，莺啼柳径碧生烟。琼林十载多离别，欲拂金徽思渺然。
丁丑三月七日会同年于城南子期工部仲礼省郎世文编修文远照磨学升县尹子威主事克成秘书至能照磨子通编修凡十人二首·其二
作者：黄清老
朝代：元

川凫浴日金粼粼，垂杨马嘶三月春。游蜂舞蝶总爱客，飞絮落花时近人。东风吹水入银瓮，芳草为我铺绿茵。更催朝露染魏紫，舞袖一拂南山尘。
丁卯及第归和揭经历见贺诗
作者：黄清老
朝代：元

儿时见月欲上天，昆仑独往三十年。山深染得秋水绿，所思忽到梅花边。萤灯照雪心炯炯，危坐空斋似禅定。落花啼鸟意不惊，涧瀑松风自相应。书成上谒天帝君，半夜掣起扶桑云。麒麟峥嵘列万户，虎豹奰屃悬千钧。翠盘八珍为君荐，剑佩锵锵揖群彦。木天日上五色云，知有百灵护经传。春城如海花满园，狂吟中有白与元。至今风雨飞动意，垂杨起舞花能言。银潢东流几时了，松下梦回秋又晓。苍苍此意谁得知，蟾阙佳人霜雪皎。
上继学王公
作者：黄清老
朝代：元

大风卷地沙尘昏，十日不得一出门。眼中俗子浩于海，思欲一见云中君。云中之君玉为节，廌冠峨峨照晴雪。振衣惊落琪树花，片片人间作明月。有时霹雳生风雷，松声晓落青崔嵬。众芳收雨作春色，瑶草绿遍三蓬莱。有时笔端吐光怪，干将生花玉龙蜕。广寒天上闻步虚，万壑千崖起秋籁。嗟余困学无所成，仙家幸识黄麒麟。愿从辋川觅诗法，白鸥飞入南山春。
与索编修士岩访马学士伯庸于蓬莱馆因观藤花
作者：黄清老
朝代：元

昔访蓬莱馆，春烹芍药牙。重来寻竹径，久坐落藤花。君欲鸣瑶瑟，予将拾紫霞。鹤吟知雨近，留宿白云家。
偶题二首
作者：黄清老
朝代：元

永夜观儿课旧编，小窗灯火忆当年。曲肱自笑不成寐，月上瑶琴第五弦。雪夜题书玉署深，思山便欲寄瑶琴。征鸿若问平安信，河汉东流是此心。
偶题二首·其一
作者：黄清老
朝代：元

永夜观儿课旧编，小窗灯火忆当年。曲肱自笑不成寐，月上瑶琴第五弦。
偶题二首·其二
作者：黄清老
朝代：元

雪夜题书玉署深，思山便欲寄瑶琴。征鸿若问平安信，河汉东流是此心。
兴圣殿进史
作者：黄清老
朝代：元

瑶编初进侍清光，日丽龙池昼刻长。堤柳染成春水色，宫花并入御炉香。金壶洒露层阶滑，玉椀分冰广殿凉。矇瞍似知天意喜，凤笙新奏五云章。
兴圣殿进史
作者：黄清老
朝代：元
体裁：七言律诗

瑶编初进侍清光，日丽龙池昼刻长。堤柳染成春水色，宫花并入御炉香。金壶洒露层阶滑，玉碗分冰广殿凉。矇瞍似知天意喜，凤笙新奏五云章。
县令行
作者：黄清老
朝代：元

石田海上秋不热，抱琴入山翠如簇。白云一榻流水深，独对青松结茅屋。西风唤起泥涂身，野冠未见天上人。灵丹一粒肯分与，便当负水耕炊薪。
友人拟古乐府因题十绝句
作者：黄清老
朝代：元

早晚临妆镜，秋容怯玉钿。君心如日月，照妾似初年。采荇归来午，花梢日转廊。绿阴凉似水，不用洗红妆。生爱东邻女，蛾眉画不如。近来机杼废，临得右军书。漫道从军乐，风霜只独居。三年辽水上，不得一行书。海上扶桑景，清光日见君。祇愁风雨夜，西北有浮云。今夜中秋月，含情独上楼。辰星三两点，偏照玉帘钩。自见南楼月，频频梦楚州。无端今夜雨，祇作小山秋。露井疏桐晚，风亭碧藕秋。卷帘山月上，水宿见双鸥。堂上春花老，流泉日绕山。愿为双白鹤，云路载君还。天子西巡狩，彤弓锡虎臣。楼兰何日斩，看汝画麒麟。
友人拟古乐府因题十绝句·其一
作者：黄清老
朝代：元

早晚临妆镜，秋容怯玉钿。君心如日月，照妾似初年。
友人拟古乐府因题十绝句·其七
作者：黄清老
朝代：元

自见南楼月，频频梦楚州。无端今夜雨，祇作小山秋。
友人拟古乐府因题十绝句·其三
作者：黄清老
朝代：元

生爱东邻女，蛾眉画不如。近来机杼废，临得右军书。
友人拟古乐府因题十绝句·其九
作者：黄清老
朝代：元

堂上春花老，流泉日绕山。愿为双白鹤，云路载君还。
友人拟古乐府因题十绝句·其二
作者：黄清老
朝代：元

采荇归来午，花梢日转廊。绿阴凉似水，不用洗红妆。
友人拟古乐府因题十绝句·其五
作者：黄清老
朝代：元

海上扶桑景，清光日见君。祇愁风雨夜，西北有浮云。
友人拟古乐府因题十绝句·其八
作者：黄清老
朝代：元

露井疏桐晚，风亭碧藕秋。卷帘山月上，水宿见双鸥。
友人拟古乐府因题十绝句·其六
作者：黄清老
朝代：元

今夜中秋月，含情独上楼。辰星三两点，偏照玉帘钩。
友人拟古乐府因题十绝句·其十
作者：黄清老
朝代：元

天子西巡狩，彤弓锡虎臣。楼兰何日斩，看汝画麒麟。
友人拟古乐府因题十绝句·其四
作者：黄清老
朝代：元

漫道从军乐，风霜只独居。三年辽水上，不得一行书。
友人见访不遇
作者：黄清老
朝代：元

君乘白鹤下青云，我入春山听晓莺。可惜小楼风雨过，无人收拾万松声。
古乐府三首
作者：黄清老
朝代：元

君好锦绣段，妾好明月珠。锦绣可为服，服美令人愚。不如珠夜光，可以照读书。君好春芍药，妾好夏池莲。芍药多艳色，春风迷少年。不如莲有实，可以寿君筵。绵绵江上草，郁郁庭中柯。人生不相知，有如东逝波。食杏犹苦酸，食梅当若何？衣褐犹苦寒，衣葛寒更多。岂无千载友，肯听渔樵歌。
古乐府三首·其一
作者：黄清老
朝代：元

君好锦绣段，妾好明月珠。锦绣可为服，服美令人愚。不如珠夜光，可以照读书。
古乐府三首·其三
作者：黄清老
朝代：元

绵绵江上草，郁郁庭中柯。人生不相知，有如东逝波。食杏犹苦酸，食梅当若何？衣褐犹苦寒，衣葛寒更多。岂无千载友，肯听渔樵歌。
古乐府三首·其二
作者：黄清老
朝代：元

君好春芍药，妾好夏池莲。芍药多艳色，春风迷少年。不如莲有实，可以寿君筵。
古意怀仲章贡侍御二首
作者：黄清老
朝代：元

娉婷二八女，绝色妙难画。新妆薄铅华，照影修竹下。盛年事夫婿，锦玉耀精舍。虽非伯鸾妻，惓然惜春夜。琴馀月当轩，默默倚风榭。寄语东家儿，红颜莫轻嫁。梧桐生高冈，云气涵空清。南枝挂孤月，上有苍鸾鸣。大匠挥玉斧，浑然合天成。置之白玉堂，被之弦歌声。一弹松风来，再鼓溪月明。子期人已往，青山为谁情？
古意怀仲章贡侍御二首·其一
作者：黄清老
朝代：元

娉婷二八女，绝色妙难画。新妆薄铅华，照影修竹下。盛年事夫婿，锦玉耀精舍。虽非伯鸾妻，惓然惜春夜。琴馀月当轩，默默倚风榭。寄语东家儿，红颜莫轻嫁。
古意怀仲章贡侍御二首·其二
作者：黄清老
朝代：元

梧桐生高冈，云气涵空清。南枝挂孤月，上有苍鸾鸣。大匠挥玉斧，浑然合天成。置之白玉堂，被之弦歌声。一弹松风来，再鼓溪月明。子期人已往，青山为谁情？
古诗六章送王君冕归陕西
作者：黄清老
朝代：元

麦熟天乍热，开轩理瑶琴。兹晨有客至，一径苍苔深。日出树影倒，旷坐分绿阴。清谈落馀花，松风杂幽禽。君子希道德，永言结同心。园林步春晓，芳径澹已开。日出露未晞，孤吟池上台。虚阁纳翠光，砚寒欲生苔。清坐契心赏，白云时入来。君子晚相识，南山碧崔嵬。西山三月春，万物好颜色。鸟啼自宫商，花开各红白。滔滔东流水，千里在顷刻。风雨入远林，苔痕有新箨。鸡鸣潮欲上，山月迟归客。狂风卷茅屋，遥见溪上山。人生有遇合，离别何足叹。黄鹄将西归，临水振羽翰。我有双明珠，置之青云端。朝朝复暮暮，照君千里还。少年处山谷，壮岁游京师。性本猿鹤群，焉能牛马驰。曩有采薪忧，挂冠愿为医。近得圣贤心，读书甘如饴。习贯已成癖，岂无君子知。十载宦京辇，田园就荒芜。兹焉拟归耕，休马南山隅。举酒树色动，莺燕鸣相呼。流水既送君，白云亦邀余。锦囊可赠远，愧非明月珠。
古诗六章送王君冕归陕西·其一
作者：黄清老
朝代：元

麦熟天乍热，开轩理瑶琴。兹晨有客至，一径苍苔深。日出树影倒，旷坐分绿阴。清谈落馀花，松风杂幽禽。君子希道德，永言结同心。
古诗六章送王君冕归陕西·其三
作者：黄清老
朝代：元

西山三月春，万物好颜色。鸟啼自宫商，花开各红白。滔滔东流水，千里在顷刻。风雨入远林，苔痕有新箨。鸡鸣潮欲上，山月迟归客。
古诗六章送王君冕归陕西·其二
作者：黄清老
朝代：元

园林步春晓，芳径澹已开。日出露未晞，孤吟池上台。虚阁纳翠光，砚寒欲生苔。清坐契心赏，白云时入来。君子晚相识，南山碧崔嵬。
古诗六章送王君冕归陕西·其五
作者：黄清老
朝代：元

少年处山谷，壮岁游京师。性本猿鹤群，焉能牛马驰。曩有采薪忧，挂冠愿为医。近得圣贤心，读书甘如饴。习贯已成癖，岂无君子知。
古诗六章送王君冕归陕西·其六
作者：黄清老
朝代：元

十载宦京辇，田园就荒芜。兹焉拟归耕，休马南山隅。举酒树色动，莺燕鸣相呼。流水既送君，白云亦邀余。锦囊可赠远，愧非明月珠。
古诗六章送王君冕归陕西·其四
作者：黄清老
朝代：元

狂风卷茅屋，遥见溪上山。人生有遇合，离别何足叹。黄鹄将西归，临水振羽翰。我有双明珠，置之青云端。朝朝复暮暮，照君千里还。
哭朱教授竹所
作者：黄清老
朝代：元

日问竹平安，凄然泣白鸾。讲堂春寂寂，归路夜漫漫。前度成虚设，斯文已不刊。些声云谷外，落月带微寒。
夜宴友人席上有怀志能照磨暮春会同年所作因寄二首
作者：黄清老
朝代：元

碧池开冰朱夏凉，瑶席倚翠芙蕖香。清歌夜半起秋籁，妙舞风前摇露光。云行星月递隐见，雁度河汉相低昂。青山对面隔一水，渺渺长空愁欲霜。青山林下啼斑鸠，绿杨门前嘶紫骝。落花成阵作春雨，东风淡淡云悠悠。美人卷帘日在手，胡蝶飞上珊瑚钩。南山不见笋成竹，拟约沧波同倚楼。
夜宴友人席上有怀志能照磨暮春会同年所作因寄二首·其一
作者：黄清老
朝代：元

碧池开冰朱夏凉，瑶席倚翠芙蕖香。清歌夜半起秋籁，妙舞风前摇露光。云行星月递隐见，雁度河汉相低昂。青山对面隔一水，渺渺长空愁欲霜。
夜宴友人席上有怀志能照磨暮春会同年所作因寄二首·其二
作者：黄清老
朝代：元

青山林下啼斑鸠，绿杨门前嘶紫骝。落花成阵作春雨，东风淡淡云悠悠。美人卷帘日在手，胡蝶飞上珊瑚钩。南山不见笋成竹，拟约沧波同倚楼。
天运不已岁时又春学已可乎作自勉诗呈李□初教授诸公
作者：黄清老
朝代：元

东风一笑可人心，旋沥新醅对客斟。山色未匀春意浅，梅花已老白云深。半轩依竹閒听雨，千里怀人欲抱琴。试问樵溪隔年意，碧波东注渺难寻。
天马山
作者：黄清老
朝代：元

溪随天马西北行，半空忽见莲花生。双鸾欲下却飞去，旌旗引入丹霞城。攀萝上到猿啼处，恍然旷坐消百虑。千山无人云气深，终日徘徊不能去。虚空楼阁时自开，异香忽起三清台。风吹笑语落天半，疑是神仙跨鹤来。百花潭上春自照，白鹿呼人猿亦啸。路迷不敢轻问津，恐有贤人隐耕钓。苍厓九折樵径通，绝顶可见西崆峒。尘心豁然臂欲羽，竦身直上凌天风。
寄刘凤溪时有麻源之约不果往
作者：黄清老
朝代：元

南国佳人鬓欲丝，仙坛孤负杏花期。多情惟有东桥水，流到瓜州月上时。
寄刘宰凤溪
作者：黄清老
朝代：元

玉署芸香课石经，江湖无复旧诗名。日移宫树春怀友，花落天阶晓听莺。沧海料应流不尽，白云安得与同行。君行十八滩头路，为说相思万里情。
寻故人
作者：黄清老
朝代：元

适兴一寻君，君家在白云。幽花秋后见，落叶夜深闻。随意坐苔石，呼童煮涧芹。不须谈世事，诗思正纷纷。
山行二首
作者：黄清老
朝代：元

爱山不知倦，缓步成幽寻。观泉度叠嶂，携日穿层林。眷彼枝上鸟，少憩松间阴。萧然清风来，发我松下琴。白云邀我饮，流泉永我吟。曾谓尘中人，不知君子心。采采岩下菊，菊老花压地。泉露飘我衣，撷英不盈袂。铮然松子落，林下远风至。沈吟不成诗，支筇领山意。
山行二首·其一
作者：黄清老
朝代：元

爱山不知倦，缓步成幽寻。观泉度叠嶂，携日穿层林。眷彼枝上鸟，少憩松间阴。萧然清风来，发我松下琴。白云邀我饮，流泉永我吟。曾谓尘中人，不知君子心。
山行二首·其二
作者：黄清老
朝代：元

采采岩下菊，菊老花压地。泉露飘我衣，撷英不盈袂。铮然松子落，林下远风至。沈吟不成诗，支筇领山意。
巧夕偶书
作者：黄清老
朝代：元

几叶梧桐暮雨收，綵棚尊俎候牵牛。青鸾西去瑶池冷，乌鹊南飞碧水流。屋角月明三尺竹，河边云湿数星秋。天风扫退尘间梦，一曲金徽独倚楼。
张志道别都门
作者：黄清老
朝代：元

竹寺西轩共听琴，杏花犹记紫囊吟。溪山老我扁舟兴，风雨知君万里心。沧海夜潮银汉湿，蓬莱春树碧云深。三年离别尊前话，倾倒何时更似今。
忆昔寄子静弟
作者：黄清老
朝代：元

忆昔走马寻丹丘，醉卧白云溪上楼。黄石桥东两松树，一夜水长到梢头。
怀友时住夏玉泉山
作者：黄清老
朝代：元

远水平林翠绕城，秋来风雨动离情。玉泉千尺梧桐树，月下时闻落叶声。
招友人
作者：黄清老
朝代：元

晨雨洗馀花，尘虑日萧散。芳草绿如茵，空林坐春晚。遥思江上客，尊酒愧折简。临流撷嘉蔬，共此林下饭。
春晚
作者：黄清老
朝代：元

春老他乡奈老何，可人红紫渐无多。閒来绿柳坡头路，记得流莺第一歌。
晚春过城西
作者：黄清老
朝代：元

林塘密叶静，禽语绿波翻。坐想青云士，幽寻白石村。西山遥下榻，芳草欲移轩。时有渔樵侣，春风载笑言。
望云
作者：黄清老
朝代：元

日出五丈高，白云浩如海。城郭在云中，山人在云外。
柳絮风
作者：黄清老
朝代：元

三月韶光天气清，游丝舒卷太无情。微飘帘幕当春昼，乱扑亭台似雪晴。醉脸欲吹新燕弱，舞腰初软落花轻。江头点点行人泪，相逐离歌洒客程。
梧桐雨
作者：黄清老
朝代：元

曾将秋信报人知，又与西风泣别离。病绿滴残犹有泪，题红流去更无诗。旧巢凤冷朝飞远，古井金寒晓汲迟。待得楚台云散后，却凭琴调寄相思。
武夷道中
作者：黄清老
朝代：元

积雨多浮云，百川合为一。新晴落花深，草径没行迹。溪风淡和柔，天宇浩澄碧。诸峰出云间，净若露初拭。迟迟策驽马，稍稍度翠壁。从人不知疲，佳境恣所历。松间古仙人，燕坐松下石。羽化今几年，苍苔满双屐。乾坤妙无言，小大自有得。为我谢群芳，春风各努力。
海子上有期
作者：黄清老
朝代：元

金堤晴日共鸣镳，倾盖松阴待早朝。数尽荷花数荷叶，碧云移过水东桥。
留别
作者：黄清老
朝代：元

相寻复相别，把酒意如何？云石有时合，风湍无定波。此生无出处，一笑对嵯峨。长揖下山去，暮烟浮女萝。
登岸书所见寄魏亨道
作者：黄清老
朝代：元

紫霞摇日花满川，渔翁不归鸥在船。白云悠然渡水去，平野秋色青连天。
登平远台鳌顶峰
作者：黄清老
朝代：元

六鳌簸荡玄圃碎，三岛崩腾失空翠。海风掣断南山云，分我沧江半江水。台南岩谷青岌岌，奇松怪石作人立。山巅恐有风雨来，林径空濛落花湿。水东屴崱结平绿，积雾飞岚坐堪掬。蓬莱迢迢几万里，一碧天光浸寒玉。吟翁回首看不足，缓步策驴度空谷。谁知咫尺山中幽，望断残晖立修竹。
登福山遇僧偶出·其一
作者：黄清老
朝代：元
体裁：七言绝句

欲扣禅关未有诗，满山空翠湿人衣。行间趺在到西月，试看白云归未归。
登福山遇僧偶出二首
作者：黄清老
朝代：元

欲叩禅关未有诗，满山空翠湿人衣。竹间倚杖到西日，试问白云归未归。鹫岭云深杖屦幽，竹风松影共悠悠。何人分得僧家榻，坐看南山一片秋。
登福山遇僧偶出二首·其一
作者：黄清老
朝代：元

欲叩禅关未有诗，满山空翠湿人衣。竹间倚杖到西日，试问白云归未归。
登福山遇僧偶出二首·其二
作者：黄清老
朝代：元

鹫岭云深杖屦幽，竹风松影共悠悠。何人分得僧家榻，坐看南山一片秋。
福山庵
作者：黄清老
朝代：元

晨光海上来，云气升万壑。鸡鸣落花中，残钟度城郭。庵僧戴星出，我自饭藜藿。宁知天地心，但有山水乐。书灯夜摇动，雾气侵几阁。开扉得新月，欲掩见栖雀。烟霞暂相违，笔砚庶有托。但留松间雪，付与双白鹤。庭柯换故叶，林竹脱新箨。何日芝草开，挐舟赴前约。
行路难
作者：黄清老
朝代：元

奉君七宝凤凰之绣柱，五色麒麟之锦囊。王母九霞觞中之酒，秦女万缕炉中之香。去年红花今日开，昨日红颜今日老。一生三万六千日，欢日颇多愁日少。对吴歌，看楚舞，歌舞匆匆变今古。归去来，莫行路。
访子威都事不遇
作者：黄清老
朝代：元

清晓抱绿绮，来就夫君弹。夫君久已出，野水流花间。石涧度微雨，秋生湖上山。松阴坐永日，心与云俱閒。人事有离合，白鸥聊共还。
贡闱偶成呈同院诸公
作者：黄清老
朝代：元

射宫围棘断经过，閒却秋声太液波。风定碧帘闻禁漏，夜残银烛见星河。仙人共对青藜杖，词客孤眠白玉坡。弱水蓬莱三万里，不知何处月明多？
赠江玉成
作者：黄清老
朝代：元

千里还家独抱琴，象山杳在白云林。晚寒莫厌江东路，人倚梅花雪意深。
送三山张国宝府掾美归
作者：黄清老
朝代：元

三山星斗高贴天，三山潮汐走百川。张公平生饮中仙，襟度脱落神飘然。三山神人不敢友，天风吹度金鳌颠。扫清案牍待明月，平铺绿水栽红莲。公庭无人山色落，时有双燕归帘前。樵溪夜雨深一尺，城外明朝翠如织。春归草木不可遮，黯澹已作离别色。离别兮奈何，若有人兮佩女萝。公不顾兮山之阿，山之阿，沧海渺渺浮云多。
送人之金陵答赠张质夫
作者：黄清老
朝代：元

林塘残月晓，松露滴清声。此日佳人别，空山碧草生。江湖双白鸟，风雨一啼莺。解缆春花发，悠悠万里情。
送僧定观归
作者：黄清老
朝代：元

诗僧百丈来，复作五台别。丁然振金锡，桂子落秋雪。山空白雪閒，风息万籁灭。相思何处无，江湖一明月。
送李子威代祀嵩衡淮海三首
作者：黄清老
朝代：元

天香出金门，春色动远山。使者持节去，翩如跨双鸾。崔嵬嵩少峰，卓立乾坤间。中夜南极浮，星河绕天坛。石室有宝书，泉鸣玉珊珊。安得揖浮丘，青云骖羽翰。群生望甘泽，五岳云气通。天香落岩谷，瑞霭春冥濛。海潮天际来，金碧森万峰。划落紫翠堆，亭亭玉芙蓉。古庙丝竹存，迎神奏黄钟。空山递馀响，落花舞青童。南海祝融宅，汪洋载神州。巨浸涵万有，元气何空浮。苍苍岛屿间，仿佛通十洲。神鱼在深渊，甘霖何以求。朝折若木枝，夕饮桐柏流。万里一瓣香，岂徒司马游。
送李子威代祀嵩衡淮海三首·其一
作者：黄清老
朝代：元

天香出金门，春色动远山。使者持节去，翩如跨双鸾。崔嵬嵩少峰，卓立乾坤间。中夜南极浮，星河绕天坛。石室有宝书，泉鸣玉珊珊。安得揖浮丘，青云骖羽翰。
送李子威代祀嵩衡淮海三首·其三
作者：黄清老
朝代：元

南海祝融宅，汪洋载神州。巨浸涵万有，元气何空浮。苍苍岛屿间，仿佛通十洲。神鱼在深渊，甘霖何以求。朝折若木枝，夕饮桐柏流。万里一瓣香，岂徒司马游。
送李子威代祀嵩衡淮海三首·其二
作者：黄清老
朝代：元
体裁：古风

群生望甘泽，五岳云气通。天香落岩谷，瑞霭春冥濛。海潮天际来，金碧森万峰。划落紫翠堆，亭亭玉芙蓉。古庙丝竹存，迎神奏黄钟。空山递馀响，落花舞青童。
送杨信父归临江
作者：黄清老
朝代：元

自别武夷君，海水落几丈。当年尊俎地，颠倒叠横嶂。君从山中来，应见桃花开。秦人笑相语，愧我非仙才。茫茫八极中，云月秋徘徊。苦吟不出门，孤负黄金罍。划然西风生，拂我琴边埃。愿从双白鹤，去去不复回。
送欧子归旴并寄江西诸友
作者：黄清老
朝代：元

旴水曾游处，燕城独眺时。雁来惟我在，叶落祇秋知。风雨连今昔，江湖重别离。送君芳草色，千里见相思。
送海东之
作者：黄清老
朝代：元

海东之，玉关之人奈子何！一朝趋试当大廷，搜奇抉秘如悬河。胸中二三策，发愤精研磨。中山兔毫渴濡染，绿文臣研出大沱。御卷足挥霍，如见山人泰华江之番。紫髯长戟冻不折，浊流鼓枻冰峨峨。得官固好好，东之情最真，遂使吾侬日相亲。不誇文字雄，退与寒士相推尊。淫哇郑卫非所云，阖闾城边种杨柳，柳江柳子子亦闻。我有刻玉书，愿与穷朝昏。子若修之可凌云，不废世间功与名。况闻子弟功策勋，一门科第凡五人。琼林之中翱且翔，如此文文而章章。所以青城樵者有歌曰：海东之，兄弟三人如凤凰。我歌曰：二雏亦复鸣朝阳。再歌曰：二雏亦复鸣朝阳。
送素庵刘总管归
作者：黄清老
朝代：元

当年绣斧出九天，倏如白云下长川。千峰收雨作秋色，至今梧竹吟寒泉。熙台重来又三载，干将出匣光不改。冰浆尽贮明月秋，风露冥冥接沧海。海空迢迢行玉麟，霜影荡漾龙蛇惊。石田归来紫芝好，策马更入南山青。渔阳歌两岐，何如阳春生物物不知。鲁人颂泮水，何如弦歌一千里。昆也虎渡河，宽也蒲作鞭。何如樵溪九曲落叶静，平铺绿水栽红莲。紫微殿前列藩辅，华盖苍苍五星聚。夔龙䠥？天一方，蟋蟀吟秋桂枝暮。蓬莱枫叶昨夜秋，璚楼梦觉题金瓯。银河横空白鸾去，安得追逐钧天游。
送素庵刘总管归
作者：黄清老
朝代：元
体裁：古风

当年绣斧出九天，倏如白云下长川。千峰收雨作秋色，至今梧竹吟寒泉。熙台重来又三载，干将出匣光不改。冰浆尽贮明月秋，风露冥冥接沧海。海空迢迢行玉麟，霜影荡漾龙蛇惊。石田归来紫芝好，策马更入南山青。渔阳歌两岐，何如阳春生物物不知。鲁人颂泮水，何如弦歌一千里。昆也虎渡河，宽也蒲作鞭。何如樵溪九曲落叶静，平铺绿水栽红莲。紫微殿前列藩辅，华盖苍苍五星聚。夔龙蹩�天一方，蟋蟀吟秋桂枝暮。蓬莱枫叶昨夜秋，璚楼梦觉题金瓯。银河横空白鸾去，安得追逐钧天游。
送马编修
作者：黄清老
朝代：元

军山流水绕旴城，曾记维舟听晓莺。君过柳阴聊驻马，春风叶叶是离情。
鄱阳舟中闻友人消息因赠
作者：黄清老
朝代：元

岧峣九天门，玉署青琐闼。老我烟霞心，参商坐寥阔。十年望春云，不忍镊白发。鸿雁还塞来，频频附书札。江湖秋水浅，舟楫苦不达。不知南山阳，梅花为谁发？
钱塘怀友
作者：黄清老
朝代：元

舟泊风林一雁声，白蘋红蓼共思君。月明江水多于海，雨后秋山碧似云。
雪夜直宿玉堂
作者：黄清老
朝代：元

琪树花生禁漏迟，金茎月色近书闱。白云入水春无迹，银汉横空夜有辉。竹静似闻苍玉佩，松寒欲傍绿荷衣。乾坤清气蓬莱表，独对天风拂素徽。
题医人黄子厚
作者：黄清老
朝代：元

悠悠溪上山，叠叠山下云。幽人不出户，芝草日以春。伯也种丹杏，心与孤鸿轻。仲也捣玄霜，西风林间声。世降运不齐，病随人心生。芳草何所无，谁能撷其英。吾宗幼方积，积久用更精。金丹有时合，白日升蓬瀛。
题平翠楼
作者：黄清老
朝代：元

华楼突兀摩苍天，青吟飞上神飘然。虚阑六曲拂云起，莲峰千仞当尊前。晴岚带雾结秋色，修竹过雨鸣寒泉。东风一笑歌石鼓，心期试问金鳌仙。
题春江小景图
作者：黄清老
朝代：元

小艇无人载绿阴，白鸥门外笋成林。不知多少山中雨，染得一江春雨深。
题牧牛图
作者：黄清老
朝代：元

平原雨多烟草浮，牧童驱牛如挽舟。柴门正在水深处，青山流过屋西头。
题竹外一枝梅花
作者：黄清老
朝代：元
体裁：古风

仙标何处来，一寒倚寒玉。晴窗见疏林，座上春可掬。山阴带残雪，水影兼远绿。珍重孤竹君，岁寒伴幽独。
题竹外一枝梅花
作者：黄清老
朝代：元

仙标何处来？一寒倚寒玉。晴窗见疏林，座上春可掬。山阴带残雪，水影兼远绿。珍重孤竹君，岁寒伴幽独。
题胡修撰金华杂兴小稿
作者：黄清老
朝代：元

吾闻金华之山东南峰，石壁巉起如飞龙。沧溟盘礴几万里，但见扶桑日影倒挂金芙蓉。山中仙人古愚老，青霞落落云间松。翩然独去游无穷，谒帝西上昆仑宫。春苔染水碧于酒，辇路人家插杨柳。金茎露泻明月珠，散落人间作星斗。君不见西山日上紫气横，花下有人调玉笙。太平拟进九成乐，五云楼阁生秋声。
题鄱阳方氏心远亭二首
作者：黄清老
朝代：元

湖上千峰碧染衣，琴轩春雨白鸥归。无人共语乾坤外，燕子南来雁北飞。柴门垂柳晓啼鸦，露径苔封芍药芽。分得鄱阳云一半，自携春雨种黄花。
题鄱阳方氏心远亭二首·其一
作者：黄清老
朝代：元

湖上千峰碧染衣，琴轩春雨白鸥归。无人共语乾坤外，燕子南来雁北飞。
题鄱阳方氏心远亭二首·其二
作者：黄清老
朝代：元

柴门垂柳晓啼鸦，露径苔封芍药芽。分得鄱阳云一半，自携春雨种黄花。
题高都事戴崧二牛图
作者：黄清老
朝代：元

东风吹浪翻平林，吴江咫尺移春阴。牧童晓出不知雨，日暮归去清溪深。一童驱牛涉古岸，草烟惨澹迷目观。双蹄涌出层水间，苍峡蹴翻石云断。一童踞策溪中流，溪风不动波悠悠。恍然顾影惊自失，尚疑身跨苍龙游。平澜远峰结寒色，至今宇宙留墨迹。可怜三子人不识，我欲问之汉津客。
三月三日西湖舟中
作者：黄溍
朝代：元

黄尘奔走愧平生，对客犹称旧姓名。此事正堪三太息，秪今忍负四难并。放舟乍落空濛境，送酒元无窈窕声。金谷兰亭嗟已矣，不妨时暂濯吾缨。
上京道中杂诗十二首 其一 发大都
作者：黄溍
朝代：元

辞亲独行迈，遥遥抵京国。胡为突不黔，驱马更远适。至尊有时巡，树羽殷阡陌。宿卫必近臣，顾问须耆德。陋儒亦何知，冗从同执戟。草深原野青，雨暗关塞黑。寥寥盛年意，眷眷游子色。一身万人中，敢不思努力！
上京道中杂诗十二首 其七 赤城
作者：黄溍
朝代：元
体裁：古风

鸡鸣秣吾马，晚饭山中行。何以慰旅怀，赤城有嘉名。滩长石齿齿，树细风泠泠。时见岩壁间，粲若丹砂明。温泉发其阳，撝诃勤百灵。前峰指金阁，真境标殊庭。白道人迹稀，青崖云气生。信美无少留，缅焉起深情。
上京道中杂诗十二首 其七 赤城
作者：黄溍
朝代：元

鸡鸣秣吾马，晚饭山中行。何以慰旅怀？赤城有嘉名。滩长石齿齿，树细风泠泠。时见岩壁间，粲若丹砂明。温泉发其阳，撝诃勤百灵。前峰指金阁，真境标殊庭。白道人迹稀，青崖云气生。信美无少留，缅焉起深情。
上京道中杂诗十二首 其三 居庸关
作者：黄溍
朝代：元

连山东北趋，中断忽如凿。万古争一门，天险不可薄。圣人大无外，善闭非键钥。车行已方轨，关吏徒击柝。居民动成市，庐井互联络。幽龛白云聚，石磴清泉落。地虽临要冲，俗乃近淳朴。政须记桃源，不必铭剑阁。仆夫跽谓我，无为久淹泊。山川岂不好，但恐风雨恶。
上京道中杂诗十二首 其九 独石
作者：黄溍
朝代：元

解鞍及亭午，稍欣烟雾收。苍然众山出，历历如雕锼。前瞻一石独，灵宫居上头。颇闻去年夏，水激龙腾湫。走避登屋山，夜半齐呀咻。幸兹溪涧中，今作清浅流。宴安不可怀，变化诚难求。翠华渺在望，行矣毋淹留。
上京道中杂诗十二首 其二 刘蕡祠堂
作者：黄溍
朝代：元

刘君古遗直，祠堂在丘园。嗟此豪杰窟，文雄歘孤骞。平生二三策，匪徼明主恩。琐琐谈得失，无乃市井言。凭高一长望，若厌车马喧。微风过疏雨，青山满前轩。阴晴倏异态，浮云实无根。悠悠千载心，去去勿复论。
上京道中杂诗十二首 其五 枪竿岭
作者：黄溍
朝代：元

忆昔赐第归，吾母适初度。蹉跎岁月晚，今辰乃中路。居人誇具庆，游子惭叱驭。兹山称最高，扬鞭入烟雾。矗矗多峭峰，濛濛饶杂树。崎岖共攀援，踯躅频返顾。陈情未成表，登高讵能赋！独怜山下水，远向卢沟去。
上京道中杂诗十二首 其八 龙门
作者：黄溍
朝代：元

竦身望龙门，缓辔行兀兀。溪回愁屡渡，雨横惊暴溢。两崖俨相向，百水怒争出。人言马上郎，快意每多失。自非渥洼种，不得矜捷疾。飘飘虮虱臣，凛凛鼋鼍窟。皇灵重覆冒，利涉用终吉。回睨向所经，千嶂隐朝日。青林外盘纡，黄流中荡潏。后来渠未央，君子宜战栗。
上京道中杂诗十二首 其六 李老谷
作者：黄溍
朝代：元

缘崖一径微，入谷双崦窄。密林日易曛，况及云雨积。行人望烟火，客舍依山色。家僮为张灯，野老烦避席。未觉风俗殊，祇惊关河隔。严程不可缓，子规勿劝客。
上京道中杂诗十二首 其十 担子洼
作者：黄溍
朝代：元

自从始出关，数日走崖谷。迢迢度偏岭，险尽得平陆。坡陀皆土山，高下纷起伏。连天暗丰草，不复见林木。行人烟际来，牛羊雨中牧。飒然衣裳单，咫尺异寒燠。伫立方有怀，相逢仍问俗。畏途宜疾驱，更傍滦河宿。
上京道中杂诗十二首 其十一 李陵台
作者：黄溍
朝代：元
体裁：古风

日暮官道边，土室容小憩。汉将安在哉，荒台犹髣髴。低徊为之久，怀古增歔欷。长风吹旷野，飞雨千里至。萧条苍山根，草木馀爽气。常怜司马公，予夺多深意。奏对实至情，论录存大义。史臣司述作，遗则敢失坠！
上京道中杂诗十二首 其十一 李陵台
作者：黄溍
朝代：元

日暮官道边，土室容小憩。汉将安在哉？荒台犹髣髴。低徊为之久，怀古增歔欷。长风吹旷野，飞雨千里至。萧条苍山根，草木馀爽气。常怜司马公，予夺多深意。奏对实至情，论录存大义。史臣司述作，遗则敢失坠！
上京道中杂诗十二首 其十二 上都分院
作者：黄溍
朝代：元

晨兴过桓州，旭日生苍凉。举头见觚棱，金碧何巍煌！洪河贯其前，青山环四傍。暮投玉堂署，鳌峰屹中央。升阶旅群彦，官烛分馀光。琴册森在侧，谈笑来清觞。列坐无所为，陈诗咏黄唐。帝乡岂不乐，父母远莫将。起视云汉低，垂星烂寒芒。南飞有冥鸿，邈哉天际翔。
上京道中杂诗十二首 其四 榆林
作者：黄溍
朝代：元

崇崇道旁土，云是古长城。却寻长城窟，饮马水不腥。斯人亦何幸，生时属休明。向来边陲地，今见风尘清。禾黍被行路，牛羊散郊坰。儒臣忝载笔，帝力猗难名。
上京道中杂诗十二首·发大都
作者：黄溍
朝代：元

辞亲独行迈，遥遥抵京国。胡为突不黔，驱马更远适。至尊有时巡，树羽殷阡陌。宿卫必近臣，顾问须耆德。陋儒亦何知，冗从同执戟。草深原野青，雨暗关塞黑。寥寥盛年意，眷眷游子色。一身万人中，敢不思努力！刘君古遗直，祠堂在丘园。嗟此豪杰窟，文雄歘孤骞。平生二三策，匪徼明主恩。琐琐谈得失，无乃市井言。凭高一长望，若厌车马喧。微风过疏雨，青山满前轩。阴晴倏异态，浮云实无根。悠悠千载心，去去勿复论。连山东北趋，中断忽如凿。万古争一门，天险不可薄。圣人大无外，善闭非键钥。车行已方轨，关吏徒击柝。居民动成市，庐井互联络。幽龛白云聚，石磴清泉落。地虽临要冲，俗乃近淳朴。政须记桃源，不必铭剑阁。仆夫跽谓我，无为久淹泊。山川岂不好，但恐风雨恶。崇崇道旁土，云是古长城。却寻长城窟，饮马水不腥。斯人亦何幸，生时属休明。向来边陲地，今见风尘清。禾黍被行路，牛羊散郊坰。儒臣忝载笔，帝力猗难名。忆昔赐第归，吾母适初度。蹉跎岁月晚，今辰乃中路。居人誇具庆，游子惭叱驭。兹山称最高，扬鞭入烟雾。矗矗多峭峰，濛濛饶杂树。崎岖共攀援，踯躅频返顾。陈情未成表，登高讵能赋！独怜山下水，远向卢沟去。缘崖一径微，入谷双崦窄。密林日易曛，况及云雨积。行人望烟火，客舍依山色。家僮为张灯，野老烦避席。未觉风俗殊，祇惊关河隔。严程不可缓，子规勿劝客。鸡鸣秣吾马，晚饭山中行。何以慰旅怀？赤城有嘉名。滩长石齿齿，树细风泠泠。时见岩壁间，粲若丹砂明。温泉发其阳，撝诃勤百灵。前峰指金阁，真境标殊庭。白道人迹稀，青崖云气生。信美无少留，缅焉起深情。竦身望龙门，缓辔行兀兀。溪回愁屡渡，雨横惊暴溢。两崖俨相向，百水怒争出。人言马上郎，快意每多失。自非渥洼种，不得矜捷疾。飘飘虮虱臣，凛凛鼋鼍窟。皇灵重覆冒，利涉用终吉。回睨向所经，千嶂隐朝日。青林外盘纡，黄流中荡潏。后来渠未央，君子宜战栗。解鞍及亭午，稍欣烟雾收。苍然众山出，历历如雕锼。前瞻一石独，灵宫居上头。颇闻去年夏，水激龙腾湫。走避登屋山，夜半齐呀咻。幸兹溪涧中，今作清浅流。宴安不可怀，变化诚难求。翠华渺在望，行矣毋淹留。自从始出关，数日走崖谷。迢迢度偏岭，险尽得平陆。坡陀皆土山，高下纷起伏。连天暗丰草，不复见林木。行人烟际来，牛羊雨中牧。飒然衣裳单，咫尺异寒燠。伫立方有怀，相逢仍问俗。畏途宜疾驱，更傍滦河宿。日暮官道边，土室容小憩。汉将安在哉？荒台犹髣髴。低徊为之久，怀古增歔欷。长风吹旷野，飞雨千里至。萧条苍山根，草木馀爽气。常怜司马公，予夺多深意。奏对实至情，论录存大义。史臣司述作，遗则敢失坠！晨兴过桓州，旭日生苍凉。举头见觚棱，金碧何巍煌！洪河贯其前，青山环四傍。暮投玉堂署，鳌峰屹中央。升阶旅群彦，官烛分馀光。琴册森在侧，谈笑来清觞。列坐无所为，陈诗咏黄唐。帝乡岂不乐，父母远莫将。起视云汉低，垂星烂寒芒。南飞有冥鸿，邈哉天际翔。
上岩寺访一公
作者：黄溍
朝代：元

晓色微茫尚带星，修蹊荦确断人行。独支瘦竹身犹健，高入重云地忽平。落月正当山缺处，细泉频作雨来声。上方灯火青林曲，隐隐疏钟一再鸣。
丙子七月十七日同辉公登紫微岩汪生元明许生存仁来会遂宿鹿田寺明日乃由山桥回至芙蓉峰而别追念数十年间并游之士往者已不可作在者又莫之与同两生顾能不惮其勤相从蹑屩行风雨中诚一时清事也第未知后游为何日同游为何人抚事述情成二十韵邀两生同赋奉呈审言子长
作者：黄溍
朝代：元

吾年未及谢，倦飞已知还。乃复婴近务，无由纵清欢。幸与方外士，相从岩壑间。小憩遂深入，诘曲披茅菅。昔人有遗躅，缥缈青云端。高居匪结构，异状如雕镌。志怪固无取，怀贤邈难攀。停策访旧游，欲去仍盘桓。迅飙发中夜，众木号惊湍。凉秋变袢暑，山深气先寒。泉石无改色，四时自推迁。交朋半新故，念之增慨然。两生亦可人，环佩来珊珊。携手恣幽步，流目穷遐观。时于林缺处，遥见城南山。行行度危磴，悠悠睇层巅。凝阴閟朝采，玄泽酾神渊。嘉穟日已丰，蔼焉满中田。览物多所欣，赏心殊未阑。后期孰与同，良会当何年。
东园晚归
作者：黄溍
朝代：元

淟涊婴近务，超遥爱佳辰。兴言望东菑，良苗蔼津津。鄙人昧时趋，旷途夙所遵。幸远簪组累，稍欣田圃邻。兀兀登故畦，悠悠睇城闉。理秽出新竹，撼枯落荆薪。夕日逗远川，馀晖散衣巾。亹亹观物变，依依念农人。渠渠长者言，恻恻非贱贫。
东阳县西道中
作者：黄溍
朝代：元

柿叶成阴绿满村，桐花覆地草连云。百年旧事无人记，犹指前朝御史坟。
中秋会宿浦阳江上分韵得仰字
作者：黄溍
朝代：元

尝窥仙华录，胜践心所仰。蹉跎二十秋，故尔劳梦想。名谈出邂逅，高槩馀佛彷。节至月仍圆，别来山似长。百年空中絮，此会知难两。欲去吾未能，不饮君宜强。露蔓多夕滋，风竹留晚响。岐路方悠悠，云何税尘鞅。
九日
作者：黄溍
朝代：元

独立凭高发兴新，霜清露白复佳辰。绿樽到手不解醉，黄花满头应笑人。梼边老僧幽期失，岩南诗客新句频。秋犬此日并回首，鹅雁寄书愁未因。
九日登石头城
作者：黄溍
朝代：元

背郭嚣尘远，高秋川岳清。幽怀初旷荡，陈迹故纵横。遥望龙盘旧，长怜蚁穴争。绀园随处辟，粉堞向来倾。发草窥眢井，看碑验故茔。门开苍耳路，亭爱翠微名。远树淮南出，沧江鸟外明。人烟川浩渺，风物岁峥嵘。吹帽仍佳节，传觞但老兵。愚生杂蛙黾，浪走愧璜珩。去去帆樯尽，萧萧芦苇鸣。登高未成赋，览古独含情。政复哀王粲，何堪厌祢衡。敝庐沧海曲，目断白云生。
书巢张君挽章
作者：黄溍
朝代：元

岁晚巢居寄一枝，上林无树可相依。不随叶县飞凫去，竟作辽东化鹤归。架上牙签书在否，门前珠履客来稀。春江如箭船如马，忍见舟旗飏落晖。
予与刘君师鲁为文字交十有四年而固未尝相识也兹过武林偶遂良觌有喜而赋
作者：黄溍
朝代：元

邂逅神交十载馀，青枫落月几愁予。何言此日同倾盖，胜读平生未见书。天上玉堂容可到，山中金匮得长虚。故多馀事宜商略，可待秋风怨索居。
予与江阴何鼎叔铉别三十六年乃相见于钱唐感旧述情谩成四韵
作者：黄溍
朝代：元

月寒霜树久相依，春去风花各自飞。远信已随潮水断，故交浑若晓星稀。绨袍可恋知谁在，青镜频看叹昨非。正欲从君共倾倒，莫言兴尽便须归。
五月廿日
作者：黄溍
朝代：元

不拟芙蓉佩，终焉挂寂寥。百年多事始，千里一身遥。巢燕惊华屋，鞲鹰望碧霄。苍苍丛桂树，愁绝小山招。
人事如草木
作者：黄溍
朝代：元

人事如草木，一气荣悴之。外物何预人，而寘喜与悲。堂堂异姓王，昔者跨下儿。穷通本邂逅，达者固不疑。阮生亦隘人，恸哭真奚为。
仙华方先生析简斋杏花消息雨声中之句为韵赋山中社雨七章和者四人先生于第四章见及顾未能属和今五十馀年诸老皆已下地先生门人在者惟朱仙仲山年八十矣偶逢春社兴怀存殁追次前韵以抒鄙情
作者：黄溍
朝代：元

贞居远人寰，屋老四山静。一翁屹灵光，二季亦秀整。晓闻枫林鼓，雨过邻墙杏。翛然发孤咏，语尽意方永。昔年恸哭地，古剑生铜花。凄其怀故交，中情乱如麻。仝彼盛壮时，缓辔扬轻挝。吁嗟长星坠，无复出汉巴。淮阴权奇士，髀肉老始消。长眉已雪色，頩颜尚红潮。朋游三数公，于焉共逍遥。平生经济策，忘言付诗瓢。卓哉全归子，离尘返冥极。却观人世间，千载犹一息。赠言在吾耳，风规良可则。欲叩封禅书，探囊竟无得。
仙华方先生析简斋杏花消息雨声中之句为韵赋山中社雨七章和者四人先生于第四章见及顾未能属和今五十馀年诸老皆已下地先生门人在者惟朱仙仲山年八十矣偶逢春社兴怀存殁追次前韵以抒鄙情·其一
作者：黄溍
朝代：元

贞居远人寰，屋老四山静。一翁屹灵光，二季亦秀整。晓闻枫林鼓，雨过邻墙杏。翛然发孤咏，语尽意方永。
仙华方先生析简斋杏花消息雨声中之句为韵赋山中社雨七章和者四人先生于第四章见及顾未能属和今五十馀年诸老皆已下地先生门人在者惟朱仙仲山年八十矣偶逢春社兴怀存殁追次前韵以抒鄙情·其三
作者：黄溍
朝代：元

淮阴权奇士，髀肉老始消。长眉已雪色，頩颜尚红潮。朋游三数公，于焉共逍遥。平生经济策，忘言付诗瓢。
仙华方先生析简斋杏花消息雨声中之句为韵赋山中社雨七章和者四人先生于第四章见及顾未能属和今五十馀年诸老皆已下地先生门人在者惟朱仙仲山年八十矣偶逢春社兴怀存殁追次前韵以抒鄙情·其二
作者：黄溍
朝代：元

昔年恸哭地，古剑生铜花。凄其怀故交，中情乱如麻。仝彼盛壮时，缓辔扬轻挝。吁嗟长星坠，无复出汉巴。
仙华方先生析简斋杏花消息雨声中之句为韵赋山中社雨七章和者四人先生于第四章见及顾未能属和今五十馀年诸老皆已下地先生门人在者惟朱仙仲山年八十矣偶逢春社兴怀存殁追次前韵以抒鄙情·其四
作者：黄溍
朝代：元

卓哉全归子，离尘返冥极。却观人世间，千载犹一息。赠言在吾耳，风规良可则。欲叩封禅书，探囊竟无得。
休日集于城南
作者：黄溍
朝代：元

投耒从远游，牵世乖明略。岂不有简书，未能置丘壑。崇冈近盘互，春物纷照灼。休沐集诸彦，迂趾惠前诺。稍空林中尊，复咏霞上作。迢迢历墟垄，靡靡瞰城郭。修阳荫晴渚，野樱散朱萼。抚时悼推斥，毕景顾栖托。损益向子明，才能贾生薄。眷言观岁寒，无将愧场藿。
余山
作者：黄溍
朝代：元

春云牢落雁无声，沙岸参差石有棱。双屐漫穷芳草径，一龛长愧白头僧。晴涛闪闪翻孤日，山木昏昏卷翠藤。后夜清风满遥念，梦游空指上方灯。
偈二首
作者：黄溍
朝代：元

久谓声闻难作佛，今知龙女解成男。分明信有旁人分，五十三身第一参。息心无想成无记，有见还同有相存。不尽普贤殊胜行，随方愿启一城门。
偈二首·其一
作者：黄溍
朝代：元

久谓声闻难作佛，今知龙女解成男。分明信有旁人分，五十三身第一参。
偈二首·其二
作者：黄溍
朝代：元

息心无想成无记，有见还同有相存。不尽普贤殊胜行，随方愿启一城门。
元日即事
作者：黄溍
朝代：元

回首人频异，兴怀谁与同。尘埃欺白苧，岁月入青铜。雨急苍茫外，春生浩荡中。长怜故园树，一一受东风。
入京道中寄同里诸友
作者：黄溍
朝代：元

十年州县底，及此望京华。客路时时雨，春江岸岸花。何方堪报国，将老更浮家。可得同携手，山颠复水涯。
八咏楼
作者：黄溍
朝代：元

怀古荒碑在，登楼晚望赊。秋阴垂野薄，江势抱城斜。天地悲游子，冰霜感岁华。红尘吹裋褐，归兴及清笳。
八咏楼 其二 溪南即事
作者：黄溍
朝代：元

莽莽长川去，行行薄暮时。山光连睥睨，寒色入旌旗。夕鸟归飞急，风帆逆上迟。世情关物理，俯仰寄长思。
八咏楼 其二 溪南即事
作者：黄溍
朝代：元

莽莽长川去，行行薄暮时。山光连睥睨，寒色入旌旗。夕鸟归飞急，风帆逆上迟。世情关物理，俯仰寄长思。离别惊如雨，蹉跎愧后尘。秪今才有数，多尔术能神。玉唾春风湿，烟霄碧树新。谬惭推吏事，吾敢望平津。风雨三年别，登临一笑同。绿莎垂古井，碧瓦映疏桐。世故违高枕，吾生剧转蓬。相逢感畴昔，出处愧匆匆。
八咏楼 其五 怀杨仲弘
作者：黄溍
朝代：元

离别惊如雨，蹉跎愧后尘。秪今才有数，多尔术能神。玉唾春风湿，烟霄碧树新。谬惭推吏事，吾敢望平津。
八咏楼 其六 八咏楼遇方子践
作者：黄溍
朝代：元
体裁：五言律诗

风雨三年别，登临一笑同。绿莎垂古井，碧瓦映疏桐。世故违高枕，吾生剧转蓬。相逢感畴昔，出处愧匆匆。
六月十二日上京翰林开院喜雨院长开府公俾为诗以志之
作者：黄溍
朝代：元

雨浥鳌峰长绿苔，佳辰良会玉堂开。凉生薰殿宸居近，恩予官壶诏使来。尽醉不愁骑马滑，新诗可待片云催。作霖正尔须公等，行见文星入上台。
凤凰山
作者：黄溍
朝代：元

沧海桑田事渺茫，行逢遗老色凄凉。为言故国游麋鹿，漫指空山号凤凰。春尽绿莎迷辇道，雨多苍荠上宫墙。遥知汴水东流畔，更有平芜与夕阳。
凭轩
作者：黄溍
朝代：元

信有儒冠误，凭轩意欲迷。山深风雨恶，天阔羽毛低。他日开炎瘴，连城送鼓鼙。荷殳吾愧尔，未敢叹涂泥。
刘声之炉亭夜话
作者：黄溍
朝代：元

儒冠宁误我，壮志自多违。昭代尊经术，先生尚布衣。清言今夕共，大隐昔人稀。预恐苍山麓，无从候少微。
初至宁海二首
作者：黄溍
朝代：元

地至东南尽，城孤邑屡迁。行山云作路，累石海为田。蜃炭村村白，棕林树树圆。桃源名更美，何处有神仙？缥缈蛟龙宅，风雷隔杳冥。人家多面水，岛屿若浮萍。煮海盐烟黑，淘沙铁气腥。停骖方问俗，渔唱起前汀。
初至宁海二首·其一
作者：黄溍
朝代：元

地至东南尽，城孤邑屡迁。行山云作路，累石海为田。蜃炭村村白，棕林树树圆。桃源名更美，何处有神仙？
初至宁海二首·其二
作者：黄溍
朝代：元

缥缈蛟龙宅，风雷隔杳冥。人家多面水，岛屿若浮萍。煮海盐烟黑，淘沙铁气腥。停骖方问俗，渔唱起前汀。
制司马公祠堂
作者：黄溍
朝代：元

朔风破沧溟，白浪无馀地。可怜甘棠树，乃尔能蔽芾。借问谁所遗，马公古能吏。当年印累累，庶务剧于猬。藏龟不待灼，骋骏无留辔。偪仄兵马区，蔼然承平意。晏安亦聊尔，国步方不易。至尊久尝胆，壮士频裂眦。煌煌青冥钺，可同牛刀试。呜呼豪俊人，竟偃风云志。致身岂云卑，生世已其季。安知颍川守，遂非庙堂器。严祠闭寂寥，古木合苍翠。平生瓣香祝，毋乃儿女事。如何百载下，能堕看碑泪。永惟茂陵翁，苦心抱天艺。力耘宜有收，黾勉观来裔。渠渠桑梓恭，喋喋市井议。庶哉瞻前修，树德毋自畏。
北山归路呈古心师兼简方外诸友
作者：黄溍
朝代：元

寻幽偶向灵源宿，却过云关望翠微。初日映空千树立，惊风绕涧百泉飞。旧题岁月人频异，乍别烟霞路易非。幸有潘郎遗事在，何时一钵去如归。
即事
作者：黄溍
朝代：元

南陌东阡草色齐，愔愔门巷客来稀。受风燕子轻相逐，著雨杨花湿更飞。绿树无言春又尽，红尘如雾手频挥。浮生莽莽吾何计，独立看云竟落晖。
发金陵留别一二同志
作者：黄溍
朝代：元

盛名不易居，直道我所遵。虽枉嘉遁志，未渝白圭言。罢钓出沧海，迥帆溯江濆。城闉远灭没，风水屡崩奔。萧条故交地，怆悢游子魂。始雷茂阳泽，孤生限穷鳞。沈翔自殊势，衰荣实同根。战胜物可遗，目击道已存。乘桴讵无取，绝弦难具论。寄言同心子，毋徒念加餐。
古意
作者：黄溍
朝代：元

荆人初得玉，跅足辞岩阿。持献万乘君，君门正嵯峨。谁其尸国工，谬以石见诃。迷邦诚不忍，欺君反同科。臣口不自明，臣心终靡它。抱璞重再拜，呼天泪滂沱。泪尽血可续，玉在良已多。是事古则然，呜呼今奈何。
可怜行
作者：黄溍
朝代：元

红颜白面可怜子，杖藜饥走荒山里。翠眉新妇雪色儿，掩袖娇啼瘦如鬼。道傍朱门照霜戟，肠断汝翁呼不起。金鱼象笏供樗蒱，纨裤终然愁饿死。春风秋月哀思多，嗟汝少年奈老何。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首
作者：黄溍
朝代：元

天风吹我度峥嵘，春著千峦蓊蓊青。紫陌红尘宁有此，十年空负北山灵。芙蓉峰下南朝寺，水秀山明两绝奇。更向水穷山尽处，一庵高贮碧云师。却问仙山去几程，白云如簇近相迎。直须不脱登山屐，行尽松声与水声。山中今是太平民，尚与人间隔几尘。流水桃花三百曲，莫教重误武陵人。偶看飞花逐水红，不知身过乱云东。回头旋觉峰峦别，惟有青天面面同。双鹤冲天岁月多，至今香火压嵯峨。刘郎不是无兄弟，奈此丹鸡白犬何。坐爱春泉响翠微，玉花吹湿薜萝衣。何人为擘冰壶破，共看青天白练飞。削立城心双白塔，几疑日月费撑支。一朝顿在阑干底，始悟从来见处卑。遥忆仙华鹤发翁，清泉白石满奇胸。若为此日千峰顶，更试平生九节筇。一宿山中竟莫留，可能长伴赤松游。殷勤好去张公子，休爱人间万户侯。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其一
作者：黄溍
朝代：元

天风吹我度峥嵘，春著千峦蓊蓊青。紫陌红尘宁有此，十年空负北山灵。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其七
作者：黄溍
朝代：元

坐爱春泉响翠微，玉花吹湿薜萝衣。何人为擘冰壶破，共看青天白练飞。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其三
作者：黄溍
朝代：元

却问仙山去几程，白云如簇近相迎。直须不脱登山屐，行尽松声与水声。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其九
作者：黄溍
朝代：元

遥忆仙华鹤发翁，清泉白石满奇胸。若为此日千峰顶，更试平生九节筇。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其二
作者：黄溍
朝代：元

芙蓉峰下南朝寺，水秀山明两绝奇。更向水穷山尽处，一庵高贮碧云师。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其五
作者：黄溍
朝代：元

偶看飞花逐水红，不知身过乱云东。回头旋觉峰峦别，惟有青天面面同。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其八
作者：黄溍
朝代：元

削立城心双白塔，几疑日月费撑支。一朝顿在阑干底，始悟从来见处卑。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其六
作者：黄溍
朝代：元

双鹤冲天岁月多，至今香火压嵯峨。刘郎不是无兄弟，奈此丹鸡白犬何。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其十
作者：黄溍
朝代：元

一宿山中竟莫留，可能长伴赤松游。殷勤好去张公子，休爱人间万户侯。
叶审言张子长同游北山智者寺既归复与子长至赤松由小桃源登炼子山谒二皇君祠回宿宝积观赋绝句十首·其四
作者：黄溍
朝代：元

山中今是太平民，尚与人间隔几尘。流水桃花三百曲，莫教重误武陵人。
同刘遂初修撰周伯温编修任大瞻经历王继志架阁西山行香次遂初韵
作者：黄溍
朝代：元

仙驭宾天久，衣冠出此游。祗园金地古，汾水白云秋。谒拜陪诸彦，跻攀展寸眸。始知山水窟，近在帝王州。深岫藏青霭，平芜映绿畴。层台临太液，环海象瀛洲。粤自遗弓剑，无从望黈旒。明庭虚次舍，綵缆旧维舟。陛戟盈千列，灵舆副九斿。祠官侦伺谨，中使往来稠。备礼兼今昔，求神遍显幽。琅函开贝叶，玉瓒荐黄流。肸蚃人天合，辉光日月侔。遥看陈羽卫，疑是问龙楼。花雨缤纷落，香烟泱漭浮。重关罗虎兕，簇仗拥螭虬。去去箫声远，微微扇影收。清都成梦境，尘劫等浮沤。归径缘湖尾，残阳挂树头。举杯相慰藉，分席暂淹留。物色迓行辔，风寒袭敝裘。回瞻天路永，坐感岁时周。恋阙惭衰朽，非材堕谬悠。词休富鸿藻，珍赠若为酬。
同王章甫待制校文上京八月十五夜宿龙门驿
作者：黄溍
朝代：元
体裁：古风

凉风堕黄榆，万马皆南驰。而我方北首，度关及鸣鸡。石路更幽阻，仆夫惨不怡。徐驱待明发，泱漭穷烟霏。貂裘者谁子，怪我逢掖衣。为言霜露多，遑遑独安之。我非不自爱，简书今有期。忆昔州县间，折腰向小儿。荏苒二十年，白首初登畿。同袍如燕鸿，去住恒相违。悠然慨平生，与世何参差。暝投龙门驿，高馆临回溪。青崖拱白月，水木含馀辉。秋色故潇洒，我行殊未迟。相从况魁彦，炯若珊瑚枝。衰暮奚足云，一觞聊共持。
同王章甫待制校文上京八月十五夜宿龙门驿
作者：黄溍
朝代：元

凉风堕黄榆，万马皆南驰。而我方北首，度关及鸣鸡。石路更幽阻，仆夫惨不怡。徐驱待明发，泱漭穷烟霏。貂裘者谁子？怪我逢掖衣。为言霜露多，遑遑独安之。我非不自爱，简书今有期。忆昔州县间，折腰向小儿。荏苒二十年，白首初登畿。同袍如燕鸿，去住恒相违。悠然慨平生，与世何参差。暝投龙门驿，高馆临回溪。青崖拱白月，水木含馀辉。秋色故潇洒，我行殊未迟。相从况魁彦，炯若珊瑚枝。衰暮奚足云，一觞聊共持。
含香道中
作者：黄溍
朝代：元

残日亭犹远，轻风帽易斜。稻畦低没鹤，草径曲行蛇。经世知无策，谋生会有涯。殷勤理黄菊，留眼待秋花。
吴赞府挽诗三首
作者：黄溍
朝代：元

鹤去愁沧海，鸿飞困朔风。冥冥方独往，已已竟长终。莫挂还乡剑，真随厌世弓。向来曾恸哭，不是为途穷。百代龙川子，风流见外孙。馀生唯白帽，旧业自青门。浩荡期千载，苍茫哭九原。仙华云缥缈，愁绝刻舟痕。怀古馀哀思，怜君尚典刑。清谈无俗子，白发死遗经。客社荒春汐，乡山陨夜星。夕阳邻舍笛，悽切可堪听。
吴赞府挽诗三首·其一
作者：黄溍
朝代：元

鹤去愁沧海，鸿飞困朔风。冥冥方独往，已已竟长终。莫挂还乡剑，真随厌世弓。向来曾恸哭，不是为途穷。
吴赞府挽诗三首·其三
作者：黄溍
朝代：元

怀古馀哀思，怜君尚典刑。清谈无俗子，白发死遗经。客社荒春汐，乡山陨夜星。夕阳邻舍笛，悽切可堪听。
吴赞府挽诗三首·其二
作者：黄溍
朝代：元

百代龙川子，风流见外孙。馀生唯白帽，旧业自青门。浩荡期千载，苍茫哭九原。仙华云缥缈，愁绝刻舟痕。
和外舅主簿公自为挽诗
作者：黄溍
朝代：元

五十年前马上飞，青春如水去难追。一从玉树歌残后，数到黄粱梦觉时。李贺元无楼可记，刘伶漫有锸相随。少须海上蟠桃熟，归簉仙班恐未迟。
和方韶父先生以满城风雨近重阳为韵七首
作者：黄溍
朝代：元

掩书坐中宵，阶空叶落满。不见书中人，苍灯梦秋馆。岂不有膏沐，所慕非倾城。翠袖日以薄，勖哉岁寒情。栖迟怜系瓜，梦寐追飞蓬。去去羊荆州，吴帆渺霜风。当年白衣人，赖以慰风雨。不饮政复佳，有酒无用湑。江瑶配荔枝，胜处终不近。好丑且勿争，天道有定分。聋丞遂已矣，目断山千重。烟霞故无志，胜会何由逢。寒华衰复荣，东篱几残阳。蟠桃亦何好，千年期一尝。
和方韶父先生以满城风雨近重阳为韵七首·其一
作者：黄溍
朝代：元

掩书坐中宵，阶空叶落满。不见书中人，苍灯梦秋馆。
和方韶父先生以满城风雨近重阳为韵七首·其七
作者：黄溍
朝代：元

寒华衰复荣，东篱几残阳。蟠桃亦何好，千年期一尝。
和方韶父先生以满城风雨近重阳为韵七首·其三
作者：黄溍
朝代：元

栖迟怜系瓜，梦寐追飞蓬。去去羊荆州，吴帆渺霜风。
和方韶父先生以满城风雨近重阳为韵七首·其二
作者：黄溍
朝代：元

岂不有膏沐，所慕非倾城。翠袖日以薄，勖哉岁寒情。
和方韶父先生以满城风雨近重阳为韵七首·其五
作者：黄溍
朝代：元

江瑶配荔枝，胜处终不近。好丑且勿争，天道有定分。
和方韶父先生以满城风雨近重阳为韵七首·其六
作者：黄溍
朝代：元

聋丞遂已矣，目断山千重。烟霞故无志，胜会何由逢。
和方韶父先生以满城风雨近重阳为韵七首·其四
作者：黄溍
朝代：元

当年白衣人，赖以慰风雨。不饮政复佳，有酒无用湑。
哭御史王公
作者：黄溍
朝代：元

有人新自甬东来，别后音书第一回。欲问布帆无恙否，岂知尘世隔蓬莱。被发胡为竟渡河，由来魑魅喜人过。不须待听山阳笛，一曲箜篌哀思多。早岁栖身拟凤池，桑田为海已多时。路人方为乘骢止，流水生涯遽可悲。玉堂政要谪仙人，何意先成采石坟。人物渺然时事异，漫今平地有青云。金阜原头草未生，儿郎俄已去骑鲸。黄泉会有相逢处，转见人间母子情。孤儿思父母怜儿，忍见铭旌独返时。毕竟江鱼与蝼蚁，世间何物最堪悲。楚客犹疑刻剑痕，秋风已到孟尝门。残潮落月天涯夜，剪纸谁招万里魂。天吴罔象正纵横，谁认鳌山顶上行。海气昏昏风雨恶，梦中无路吊先生。
哭御史王公·其一
作者：黄溍
朝代：元

有人新自甬东来，别后音书第一回。欲问布帆无恙否，岂知尘世隔蓬莱。
哭御史王公·其三
作者：黄溍
朝代：元

早岁栖身拟凤池，桑田为海已多时。路人方为乘骢止，流水生涯遽可悲。
哭御史王公·其九
作者：黄溍
朝代：元

楚客犹疑刻剑痕，秋风已到孟尝门。残潮落月天涯夜，剪纸谁招万里魂。
哭御史王公·其二
作者：黄溍
朝代：元

被发胡为竟渡河，由来魑魅喜人过。不须待听山阳笛，一曲箜篌哀思多。
哭御史王公·其五
作者：黄溍
朝代：元

金阜原头草未生，儿郎俄已去骑鲸。黄泉会有相逢处，转见人间母子情。
哭御史王公·其八
作者：黄溍
朝代：元

孤儿思父母怜儿，忍见铭旌独返时。毕竟江鱼与蝼蚁，世间何物最堪悲。
哭御史王公·其十
作者：黄溍
朝代：元

天吴罔象正纵横，谁认鳌山顶上行。海气昏昏风雨恶，梦中无路吊先生。
哭御史王公·其四
作者：黄溍
朝代：元

玉堂政要谪仙人，何意先成采石坟。人物渺然时事异，漫今平地有青云。
哭御史王公二首
作者：黄溍
朝代：元

掉头东下苦匆匆，径挟群仙入贝宫。眼底珊瑚高百尺，钓竿吹折一丝风。胶液中流事可叹，海云飞雨失青天。陆郎地下惊相见，应讶来迟二十年。
哭御史王公二首·其一
作者：黄溍
朝代：元

掉头东下苦匆匆，径挟群仙入贝宫。眼底珊瑚高百尺，钓竿吹折一丝风。
哭御史王公二首·其二
作者：黄溍
朝代：元

胶液中流事可叹，海云飞雨失青天。陆郎地下惊相见，应讶来迟二十年。
哭李无逸
作者：黄溍
朝代：元

青春未受二毛侵，谈笑俄闻变古今。千日却醒徒有望，九原莫作遂何心。平生欠荷刘伶锸，此夜谁弹子敬琴。水乐亭西烟草碧，旧游回首重沾襟。
哭陈茂卿
作者：黄溍
朝代：元

多病文园鬓未霜，可人风味故难忘。岂期夜壑舟无定，竟使春天草不芳。卖药几时来海上，遗文须我访襄阳。谁怜后死仍漂泊，云白山青自故乡。
喜方韶父先生至兼怀山南先生
作者：黄溍
朝代：元

梦觉秋宵失薜萝，尚烦青简慰蹉跎。山中旧别期犹在，岁晚相逢感易多。华表神仙成寂寞，灵光风雨见嵯峨。百年珍重斯文寄，趼足脩程可柰何。
喜赵继道至有怀陈君采
作者：黄溍
朝代：元

匆匆聚散定何常，耿耿心期故未忘。草木关情人事异，云霄回首路岐长。交游历落银河隔，制作纷纶瑞锦张。为语何时共倾倒，秋床风露已生凉。
四皓围棋图
作者：黄溍
朝代：元

当局沈吟只谩劳，区区胜败直秋毫。颠嬴蹶项非君事，赖有安刘末著高。
围棋图
作者：黄溍
朝代：元

有客围棋洞口归，天荒地老已多时。人言此客殊痴绝，画里看棋我更痴。
壬辰春三月游左溪癸巳春三月游天宫有感而赋
作者：黄溍
朝代：元

频年谒拜祖师庭，祗有山光与水声。尚想玄珠密相付，免令我漫肆讥评。
夏日漫书
作者：黄溍
朝代：元

枕上初残柏子香，鸟声帘外已斜阳。碧山过雨晴逾好，绿树无风晚自凉。芳岁背人成荏苒，好诗和梦落苍茫。求羊何不来三径，门掩残书满石床。
夜兴
作者：黄溍
朝代：元

秋气入病骨，残梦翛然惊。芭蕉叶间露，风过皆成声。揽衣泬寥内，搔首天河横。饥虫语不休，中宵谁汝令。孤鸿亦何苦，犯霜度微明。悠悠念群动，百感忽我并。大化傥不尔，吾其免营营。
夜兴三首·其三
作者：黄溍
朝代：元

举头见残月，叶脱知深秋。今我曷不乐，岁月如惊鸥。常怜古志士，辛苦歌饭牛。空山夜曼曼，政合秉烛游。临风振吾衣，萧瑟不得留。小立殊复佳，涧水鸣幽幽。
夜兴三首·其二
作者：黄溍
朝代：元

寒星挂疏林，夜色翳馀暝。鸡声驱行客，出门路方永。亦有山中人，熟睡初未醒。而我立于独，婆娑玩光景。一笑天宇青，此意君自领。
夜兴三首·其二
作者：黄溍
朝代：元

寒星挂疏林，夜色翳馀暝。鸡声驱行客，出门路方永。亦有山中人，熟睡初未醒。而我立于独，婆娑玩光景。一笑天宇青，此意君自领。举头见残月，叶脱知深秋。今我曷不乐，岁月如惊鸥。常怜古志士，辛苦歌饭牛。空山夜曼曼，政合秉烛游。临风振吾衣，萧瑟不得留。小立殊复佳，涧水鸣幽幽。
夜坐
作者：黄溍
朝代：元

凉风动千里，孤坐思沧洲。白露洗明月，青天此夜秋。
夜归
作者：黄溍
朝代：元

空山四寥寥，落日翳榛楚。蜿蜒草中径，蹑屩度寒雨。楠杉窈深黑，忽忽疑休虎。林穷涧水明，稍听归人语。
大卿牟公挽诗
作者：黄溍
朝代：元

云光一夕失崔嵬，多上相逢泪雨推。夹道共看丹旐去，遗民犹忆绣衣来。萧萧悲吹蘋花冷，渺渺乡山杜宇哀。哭尽贞元旧朝士，临歧无语重徘徊。后生无复望仪刑，青史徒烦列姓名。穷有遗文成钜冢，死无新爵上铭旌。瓜田方任蓬蒿没，玉树偏依雨露生。旧笏满床知未坠，翰林风月向来清。
大卿牟公挽诗·其一
作者：黄溍
朝代：元

云光一夕失崔嵬，多上相逢泪雨推。夹道共看丹旐去，遗民犹忆绣衣来。萧萧悲吹蘋花冷，渺渺乡山杜宇哀。哭尽贞元旧朝士，临歧无语重徘徊。
大卿牟公挽诗·其二
作者：黄溍
朝代：元

后生无复望仪刑，青史徒烦列姓名。穷有遗文成钜冢，死无新爵上铭旌。瓜田方任蓬蒿没，玉树偏依雨露生。旧笏满床知未坠，翰林风月向来清。
奉府帖赐高年帛晚宿孝义山中赋
作者：黄溍
朝代：元

捧檄去州邑，承筐布明恩。讵敢期税驾，惟知惧乘轩。时春雨新已，嘉木阴正繁。农人有耕作，羽虫亦飞翻。感彼物情适，念此王事敦。悠悠迫长路，靡靡穷郊原。庶与遗老逢，幸聆长者言。持以荐芹曝，无惭贲丘园。低徊白日晚，寂寞苍山根。吾行匪游衍，此怀谁与论。
安南遣使入朝用故事奉贽纳谒于翰林其归也上介黎括以赠言为请赋诗四韵以遗之
作者：黄溍
朝代：元

上圣敷文格远人，外藩修职用儒臣。并驰使介踰丹徼，特设朝班觐紫宸。炎海计程归路永，都亭燕饯宠光新。祗承德意勤宣布，鼓舞鸢鱼咏至仁。
客夜偶书
作者：黄溍
朝代：元

历历疏萤度眼明，独支高枕数残更。薄游已倦新弹铗，旧业犹馀未弃檠。一雨送晴初月色，百虫专夜故秋声。情知三十非年少，已觉人间有后生。
客楼雨中
作者：黄溍
朝代：元

江城飘泊动经年，尽日高楼阅过船。睡起小窗初听雨，岸旁垂柳已生烟。坐抛岁月今如此，每望云山欲泫然。尚喜游从得诸彦，时将乐事寄新篇。
宣和画木石
作者：黄溍
朝代：元

石边古木尚青枝，地老天荒石不知。故国小臣谁在者？苍梧落照不成悲。
宣城客中偶书
作者：黄溍
朝代：元

眼看春霄拥胜流，漂零回首愧沙鸥。黄尘乌帽知谁为，白饭青刍复此留。未必嵇康能作吏，何妨李广不封侯。敬亭云鸟知无恙，款段惟须逐俊游。
宿云黄山作
作者：黄溍
朝代：元

束发弄文史，挂席去瀛壖。邂逅乖良会，摈落迨兹年。息景念生理，洗心宾象筵。恭惟上皇代，异人秘灵诠。宗师既逾海，兹山亦栖贤。金棺灭双树，宝箧缄红莲。仰窥摄诱功，信知愿力坚。内愧实菲薄，冥通未精专。褰裳碧峰雨，焚香石林烟。綵翠何纷糺，苔涧窅洄沿。寻幽匪外适，栖真冀重宣。二边离有无，五浊空腥膻。岂伊俄顷用，庶谢平生缘。
宿贾氏山房
作者：黄溍
朝代：元

暝色苍茫赴远岑，独追灯火下荒浔。寒沙细水通幽径，修竹高楠走翠阴。草草悲欢中夜语，悠悠醉醒百年心。石霜烟月寒无寐，坐听疏钟出二林。
寄仇仁父先生
作者：黄溍
朝代：元

一官十载尚沉沦，门巷萧萧白屋贫。自有陶公为社友，从呼杜老作诗人。儿曹故复轻前辈，俊步谁当出后尘。招隐诗成无处寄，莫云凝碧坐愁神。
寄俞子易
作者：黄溍
朝代：元

閒居寡欢豫，枉驾忻周旋。清言迈修夜，朱火销馀烟。嘉会良不易，郁抱罄所宣。揆余徇微业，春冬屡徂迁。著徽怍往哲，驰芳谢时贤。眷兹企三益，挥袂增慨然。杪秋凄且厉，郊圻旷阡眠。振飙卷飞藿，积雾迷遐川。契阔岁复流，瞻望情所牵。存期尚勿夺，辅仁庶不愆。紫芝无新曲，白驹有遗篇。矢心遂招要，赠言比芳荃。
寄别宋推官
作者：黄溍
朝代：元

目断仙帆去莫从，翩然心逐北飞鸿。未忘绿幕追游盛，况忝黄堂礼数崇。南国几人歌召伯，汉廷有日相于公。悠悠聚散何堪计，趋走终期出下风。
寄友人
作者：黄溍
朝代：元

怜君山水意，局促守柴扉。故里悲秋草，凉风满褐衣。沧洲斜日晚，白社几人归。寂寞分遥念，天寒木叶稀。
寄友人
作者：黄溍
朝代：元

系舟一别云水乡，暮川葭菼空苍苍。漳滨卧病它年忆，渭北题诗春日长。芜菁作花已烂漫，杨柳飞絮苦颠狂。闻道茯苓已堪斸，迟子青鞋经涧冈。
寄叶审言
作者：黄溍
朝代：元

千里相思黄叶初，喜传消息慰离居。姓名漫入山公启，怀袖元无贾谊书。已分耕芸供赋敛，胡令汲引到樵渔。临歧踯躅频回首，风雨萧萧雁正疏。
寄张如心
作者：黄溍
朝代：元

谬羡侏儒饱一囊，旧游搔首独凄凉。连天断雁初沈日，匝地寒花欲有霜。闻道为郎须白发，未殊高枕待黄粱。红颜好在张公子，坐听松风春昼长。
寄方子践子发
作者：黄溍
朝代：元

穷居怅无遂，徂岁聿载阴。飞翘陨芳华，候虫厉哀音。急飔扇丛薄，泫露栖乔林。抚景慨往古，端操思继今。折兰间幽佩，解缨濯清浔。石林窅葱茜，佳柏郁萧森。遗世岂予敢，匡时非我任。览已谢高轨，即事念所钦。缠绵阻道里，缅邈眺冈岑。委怀伫芳讯，贻好在规箴。
寄方韶父先生
作者：黄溍
朝代：元

牢落《江南赋》，知音寄渺茫。鹿麋行处有，芝草梦中香。遥兴沧溟阔，悲歌白发长。平生今古泪，滴破绿萝裳。
寄曹子讷于寿道二同年
作者：黄溍
朝代：元

忆同鹄立簉天关，清漏无声虎豹闲。黄榜未开齐望拜，紫衣高唱遽分班。已惊恩出寻常表，更羡身居季孟间。海国邻疆幸无远，可容接武向蓬山。
寄朱仲山
作者：黄溍
朝代：元

异县关心朔雁飞，酒灯棋雨计频违。寄书全觉嵇康懒，入梦多疑李白非。黄叶闭门方寂寂，碧云回首故依依。相逢赖有梅花约，试蹋东风走翠微。
寄朱十八丈判官
作者：黄溍
朝代：元

金榜凄凉已十年，风流文采故依然。香山老去谁同社，栗里归来尚有田。怀古坐看西日落，得春宁问北枝偏。清泉白石多深趣，千载心期入近篇。
寄李生
作者：黄溍
朝代：元

有美维仙李，孤标见碧梧。高门留雨露，短褐混泥途。姿悍宁为小，机深或类愚。洗心须贝叶，游艺及摴蒱。政尔难藏颖，幡然独抱竽。从容观近效，僶俛事群趋。稍废琴心曲，能操犊背书。谁将穷罔象，莫使避珊瑚。它日逢何暮，清谈动至晡。醉醒劳问我，喜怒得令渠。契阔江湖迥，漂零岁月徂。青云悲捷径，白日仰亨衢。秋社枌榆外，南包橘柚初。飞腾如借顺，能勿笑蟾蜍。
寄陈君采
作者：黄溍
朝代：元

江淹文采碧云消，潘岳才华玉树彫。后尔千年开捷钥，森然作者见风标。琪花夕日辉相并，金匮名山路未遥。剩欲倾心数还往，高期无使竟萧条。
寄题高远楼
作者：黄溍
朝代：元

闻道危楼架泬寥，楼前物色不萧条。窗临谢傅祠边树，门对曹娥渡口潮。解使诗人争应接，也知老子极风标。倦游已忘山阴路，胜饯仍须折简招。
寄黄伯阳
作者：黄溍
朝代：元

掺别逢春雨，移舟落夜涛。忽惊沧海大，转觉碧云高。杨子多奇字，王祥忝佩刀。深情空缱绻，短发正刁骚。
寒食舟中
作者：黄溍
朝代：元

东风溪水碧涟涟，溪上青萝独系船。正是落花寒食夜，水烟沙月又鸣鹃。
山中偶题
作者：黄溍
朝代：元

古苔隐石色，寒花明药丛。有时白涧雨，终日青松风。
山中夜归
作者：黄溍
朝代：元

漫山松叶行径迷，独穿荦确幽步迟。惊风低草山虎过，寒月挂树天星垂。泉鸣荒冢夜牢落，露洗青林光陆离。茅檐抱膝者谁子，歌阕饭牛声正悲。
山中怀友
作者：黄溍
朝代：元

大府趋群彦，修才复壮龄。波澜开白昼，羽翼动青冥。弱质悲殊调，明时敢独醒。未妨茅屋底，寂寞抱遗经。望远空山里，天寒夕梦孤。林昏行魍魉，江晚变蘼芜。风雨怜同病，尘沙感壮图。向来怀古意，回首未能无。疏放谁容我，交游重得君。论文轻咳唾，问俗到耕耘。一笑能青眼，相思有白云。春风动闾巷，还往漫纷纷。
山中怀友·其一
作者：黄溍
朝代：元

大府趋群彦，修才复壮龄。波澜开白昼，羽翼动青冥。弱质悲殊调，明时敢独醒。未妨茅屋底，寂寞抱遗经。
山中怀友·其三
作者：黄溍
朝代：元

疏放谁容我，交游重得君。论文轻咳唾，问俗到耕耘。一笑能青眼，相思有白云。春风动闾巷，还往漫纷纷。
山中怀友·其二
作者：黄溍
朝代：元

望远空山里，天寒夕梦孤。林昏行魍魉，江晚变蘼芜。风雨怜同病，尘沙感壮图。向来怀古意，回首未能无。
山南先生挽诗
作者：黄溍
朝代：元

仰惊乔岳失嶙峋，千载风流可复闻。鼎有丹砂轻县令，囊无薏苡诧将军。苧袍岁月孤青简，石室文章閟白云。泪尽侯芭悲独立，短衣高马秪纷纷。
山水图
作者：黄溍
朝代：元

老树无阴石有棱，乱山高下白云层。梦中犹识江南路，惟恨舟人唤不应。
岁晏
作者：黄溍
朝代：元

岁晏木叶落，遥见东城隅。雉堞郁苕荛，列屋何萧疏。悠悠西南望，赫赫金张庐。退朝集冠盖，鸣珂沸通衢。合遝多俊游，并辔飞华裾。顾盼有光彩，行者为踟蹰。俯惭筋力微，无从效驰驱。日斜坐官舍，还拂案上书。缅彼川路长，感此年运阻。迟回不能去，叹息将焉如。
府判谢公挽章
作者：黄溍
朝代：元

换得朝衣不称身，勇辞新爵号遗民。鍊成偃月炉中药，阅遍铜驼陌上人。鲁国灵光俄委地，谢家玉树正伤春。忽闻旧唱贞元曲，衰涕能无洒石麟。
开元宫
作者：黄溍
朝代：元

谁使藏舟一夕移，红楼翠幕未全非。曾闻帝子乘鸾去，疑有仙人化鹤归。烟径月明瑶草歇，石坛露冷碧桃稀。赤栏桥畔多时立，閒看杨花作雪飞。
微云翳白日
作者：黄溍
朝代：元

微云翳白日，群动何喧喧。呜呼麒麟儿，化为猴与猿。登高望四荒，但见黄河奔。谁哉溯其流，与我归昆崙。萎蕤青桂花，霜霰日已繁。岂不有桃李，对之有忘言。
忆别青岩翁归进江上橹书札未相忘岁月遽如许山长春树深地阔云涛阻诗筒杳不来今雨非旧雨
作者：黄溍
朝代：元

仙华几千仞，峻绝临紫清。天坛瑶草合，石穴阴风生。踆踆杖屦末，眷眷丘壑情。幸有一夔足，雅歌续遗声。前修遂不作，良友孰我同。兀坐守章句，独学无全功。徒操五色笔，随人画虚空。悠悠感存殁，惆怅百年中。
忆别青岩翁归进江上橹书札未相忘岁月遽如许山长春树深地阔云涛阻诗筒杳不来今雨非旧雨·其一
作者：黄溍
朝代：元

仙华几千仞，峻绝临紫清。天坛瑶草合，石穴阴风生。踆踆杖屦末，眷眷丘壑情。幸有一夔足，雅歌续遗声。
忆别青岩翁归进江上橹书札未相忘岁月遽如许山长春树深地阔云涛阻诗筒杳不来今雨非旧雨·其二
作者：黄溍
朝代：元

前修遂不作，良友孰我同。兀坐守章句，独学无全功。徒操五色笔，随人画虚空。悠悠感存殁，惆怅百年中。
忆友人
作者：黄溍
朝代：元

无复高谈慰索居，壮心零落竟何如。人间漫有金台梦，身后谁传玉枕书。半亩苍苔埋璧地，一声白雪断弦初。芙蓉峰下闻吹笛，泪滴春天草木疏。
悼双林栗上人
作者：黄溍
朝代：元

飞锡遍诸方，栖身复故乡。年随双树老，人与一琴亡。暗草迷春塔，凝烟锁夜堂。潇潇今日雨，谁炷影前香。
感旧
作者：黄溍
朝代：元

华屋山丘不可期，岘峰依旧绿参差。空怀下榻延徐孺，无复乘舟访戴逵。日暮更闻邻舍笛，岁寒赖有角弓诗。旧游寂寞成今古，冷石秋花处处悲。
抱琴
作者：黄溍
朝代：元

三尺枯桐树，相随年岁深。此行端有意，何处托知音。隐隐青山夜，寥寥太古心。空携水仙曲，更向海中岑。
效古五首
作者：黄溍
朝代：元

上山见明月，下山月相随。月岂知爱我，我行自见之。故山日以远，故人不可思。殷勤谢明月，愿尔无时亏。女美众所悦，士穷世所轻。轻重安足言，泥尽水自清。淮阴初寄食，曲腰胯下行。季子黄金多，妻嫂来相迎。自古已复然，叹息空吞声。击石乃有火，石火光不扬。攀天亦有路，天高路何长。嵯峨万古云，下覆歌哭场。富贵诚足多，贫贱不可忘。落花随风吹，各自东西飞。花飞既不息，水流复无极。同生不同归，能勿异颜色。木生则有枝，豹死则有皮。悠悠岐路间，多言亦奚为。饮酒莫尽醉，尽醉无馀欢。读书莫吊古，吊古多悲酸。萧艾蔽中野，白露摧芳兰。凤饥不得死，鸱枭食琅玕。去去复去去，采芝青云端。
效古五首·其一
作者：黄溍
朝代：元

上山见明月，下山月相随。月岂知爱我，我行自见之。故山日以远，故人不可思。殷勤谢明月，愿尔无时亏。
效古五首·其三
作者：黄溍
朝代：元

击石乃有火，石火光不扬。攀天亦有路，天高路何长。嵯峨万古云，下覆歌哭场。富贵诚足多，贫贱不可忘。
效古五首·其二
作者：黄溍
朝代：元

女美众所悦，士穷世所轻。轻重安足言，泥尽水自清。淮阴初寄食，曲腰胯下行。季子黄金多，妻嫂来相迎。自古已复然，叹息空吞声。
效古五首·其五
作者：黄溍
朝代：元

饮酒莫尽醉，尽醉无馀欢。读书莫吊古，吊古多悲酸。萧艾蔽中野，白露摧芳兰。凤饥不得死，鸱枭食琅玕。去去复去去，采芝青云端。
效古五首·其四
作者：黄溍
朝代：元

落花随风吹，各自东西飞。花飞既不息，水流复无极。同生不同归，能勿异颜色。木生则有枝，豹死则有皮。悠悠岐路间，多言亦奚为。
敬亭山
作者：黄溍
朝代：元

昔窥敬亭作，今陟裴公寺。徵素非始游，赏胜资深诣。翛翛缘水木，宛宛交蹊术。绿缛涧草丰，幽飗松飙驶。微钟响沓嶂，高阁浮花气。聿薰栴檀妙，岂爱岑壑媚。凭生实内惕，即事多冥契。息阴眷枌槚，搴芳怀芝桂。海岳期屡迁，石林路深閟。经营乖道要，迫窄馀物累。稽首调御尊，尚饮无生惠。
早起
作者：黄溍
朝代：元

漠漠晴檐散薄云，独搔短发立清晨。春风入树无行迹，晓月窥帘欲近人。旋觉新吟随梦寐，不知清露湿衣巾。何人正踏长安陌，想见看花拂面尘。
昆崙歌寄吾丘子行
作者：黄溍
朝代：元

翠鸾啼云天四垂，花龙双双神姥归。金仙忆君泪如水，昌阳落花青蕊蕊。层城珠阙扬素氛，开明狺狺环九门。羲和走马不待人，鲸鱼吸海海生尘。若有人兮怅修阻，紫玉参差老凤语。笑挥如意教云舞，云间鹤雏生两羽。归来归来勿蹉跎，秋风吹折玕琪柯。
明月楼
作者：黄溍
朝代：元

遗堞何年有，飞甍压上头。鼓鼙分大幕，香火望灵湫。曲岸舟如失，遥沙树欲浮。登临且吾土，未敢恨淹留。
春日郊行杂兴三首
作者：黄溍
朝代：元

忽忽时频异，垂垂花正繁。登临聊极目，出处可忘言。风急江光乱，春浓野色昏。旧游嗟契阔，览物思空存。五亩清江曲，为农计末疏。那无经世策，宜付绝交书。野笛吹频歇，渔舟去若虚。卜居能有待，天地本吾庐。高兴真谁共，佳辰秪屡经。天清风细细，花远树冥冥。胜事今非昔，狂歌醉欲醒。终南飞鸟外，一发向来青。
春日郊行杂兴三首·其一
作者：黄溍
朝代：元

忽忽时频异，垂垂花正繁。登临聊极目，出处可忘言。风急江光乱，春浓野色昏。旧游嗟契阔，览物思空存。
春日郊行杂兴三首·其三
作者：黄溍
朝代：元

高兴真谁共，佳辰秪屡经。天清风细细，花远树冥冥。胜事今非昔，狂歌醉欲醒。终南飞鸟外，一发向来青。
春日郊行杂兴三首·其二
作者：黄溍
朝代：元

五亩清江曲，为农计末疏。那无经世策，宜付绝交书。野笛吹频歇，渔舟去若虚。卜居能有待，天地本吾庐。
晋卞将军墓
作者：黄溍
朝代：元
体裁：古风

江左失其御，强臣布中区。欢娱一以乖，狂猘无趑趄。黄屋播草野，彤庭交剑殳。事枢始谁秉，捧首如奔狐。伟此百世士，死与二子俱。孤衷耿未沫，足以孚豚鱼。义旗果东指，白日开天衢。孰最拨乱功，之人或其徒。伊昔大雅废，清言鄙文儒。禾黍已横委，衣冠尚舒徐。屹然见砥柱，独障狂澜趋。大节固如此，捐生乃其馀。青简焕遗烈，苍榛閟幽墟。日夕悲吹多，天高年运徂。世方用骫骳，犹将愧玄虚。江涛渺在望，雪涕空涟如。
晋卞将军墓
作者：黄溍
朝代：元

江左失其御，强臣布中区。欢娱一以乖，狂猘无趑趄。黄屋播草野，彤庭交剑殳。事枢始谁秉？捧首如奔狐。伟此百世士，死与二子俱。孤衷耿未沫，足以孚豚鱼。义旗果东指，白日开天衢。孰最拨乱功，之人或其徒。伊昔大雅废，清言鄙文儒。禾黍已横委，衣冠尚舒徐。屹然见砥柱，独障狂澜趋。大节固如此，捐生乃其馀。青简焕遗烈，苍榛閟幽墟。日夕悲吹多，天高年运徂。世方用骫骳，犹将愧玄虚。江涛渺在望，雪涕空涟如。
晓望
作者：黄溍
朝代：元

城头鸦鸣曙，起坐理冠帻。开窗写遥望，烟雾竟川泽。喧喧市声动，漠漠井气白。如何山中人，岁莫尘埃客。
晓行湖上
作者：黄溍
朝代：元

晓行重湖上，旭日青林半。雾露寒未除，凫鹥静初散。夤缘际馀景，闪倏多遗玩。会心乍有得，抚己还成叹。夙予丹霞约，久兹芳洲畔。独往愿易违，离居岁方换。沙暄芷芽动，春远川华乱。存期乃寂寞，取适岂烂熳。小隐傥见招，渔樵共昏旦。
晚晴
作者：黄溍
朝代：元

泄云散积雨，林水含馀清。披衣有奇怀，偶从林叟行。新晴远峰丽，夕阴孤花明。旷日固所虞，聊兹息营营。
晚泊钓台下
作者：黄溍
朝代：元

四山环一水，遗台故巑岏。那无渔樵居，政复不敢安。舍舟冲微雨，凭轩俯清湾。念昔乘兴来，无从寄游观。今我有行役，乃尔容跻攀。山灵岂爱我，为解尘土颜。落日奠蘋藻，清风闻佩环。幽寻不可极，林暝吾当还。却去望层碧，孤舟生晚寒。
有感二首
作者：黄溍
朝代：元

橘柚青黄照眼垂，秋风篱落自纷披。颇闻玉食登蛮果，不独涪州有荔枝。汉室需材拔隐沦，贩缯屠狗各求伸。可怜风雪南山下，别有当年射虎人。
有感二首·其一
作者：黄溍
朝代：元

橘柚青黄照眼垂，秋风篱落自纷披。颇闻玉食登蛮果，不独涪州有荔枝。
有感二首·其二
作者：黄溍
朝代：元

汉室需材拔隐沦，贩缯屠狗各求伸。可怜风雪南山下，别有当年射虎人。
杂兴
作者：黄溍
朝代：元

昔从六客堂前客，共买何山渡口船。杉松夹道得古寺，风雨漫山连杜鹃。忆别老僧如昨日，待分幽事及他年。春江正绿不能去，胜践萧条秪可怜。几回拟作送春诗，出户春风去不知。叶底孤花犹入眼，竹根稚笋欲过眉。久抛书卷都如梦，閒看香烟偶似痴。寄语平生张仲蔚，一欢相属竟何期。刘生去涤相如器，朱子新裁贾谊书。百代风流今视昔，十年怀抱我怜渠。故应曾对谈谐乐，也复能容礼法疏。风雨潇潇守环堵，秪今可望故人车。
杂兴·其一
作者：黄溍
朝代：元

昔从六客堂前客，共买何山渡口船。杉松夹道得古寺，风雨漫山连杜鹃。忆别老僧如昨日，待分幽事及他年。春江正绿不能去，胜践萧条秪可怜。
杂兴·其三
作者：黄溍
朝代：元

刘生去涤相如器，朱子新裁贾谊书。百代风流今视昔，十年怀抱我怜渠。故应曾对谈谐乐，也复能容礼法疏。风雨潇潇守环堵，秪今可望故人车。
杂兴·其二
作者：黄溍
朝代：元

几回拟作送春诗，出户春风去不知。叶底孤花犹入眼，竹根稚笋欲过眉。久抛书卷都如梦，閒看香烟偶似痴。寄语平生张仲蔚，一欢相属竟何期。
杂诗五首
作者：黄溍
朝代：元

日月东西行，群动亦不息。寄身万物中，宁独谢兹役。所以鲁中叟，遑遑走南北。圣哲谅已然，旅人能久宅。晨起步南园，旭日朗以清。葵花众草中，晔晔敷丹荣。流光非汝私，独尔心自倾。览物有深怀，伫立方含情。璞玉与宝剑，沦落初未偶。君看被湔祓，各在千年后。将身比金石，谁当独长久。悠悠百代下，相知复何有。孤云澹无心，出山偶为雨。长风忽吹散，渺渺归无处。唯馀向来山，突兀青如故。慷哉鲁仲连，功成身已去。春风著万物，欣欣皆自私。可怜儿女花，荣悴更相持。独有涧底松，偃蹇如不知。何疑杨执戟，草玄鬓若丝。
杂诗五首·其一
作者：黄溍
朝代：元

日月东西行，群动亦不息。寄身万物中，宁独谢兹役。所以鲁中叟，遑遑走南北。圣哲谅已然，旅人能久宅。
杂诗五首·其三
作者：黄溍
朝代：元

璞玉与宝剑，沦落初未偶。君看被湔祓，各在千年后。将身比金石，谁当独长久。悠悠百代下，相知复何有。
杂诗五首·其二
作者：黄溍
朝代：元

晨起步南园，旭日朗以清。葵花众草中，晔晔敷丹荣。流光非汝私，独尔心自倾。览物有深怀，伫立方含情。
杂诗五首·其五
作者：黄溍
朝代：元

春风著万物，欣欣皆自私。可怜儿女花，荣悴更相持。独有涧底松，偃蹇如不知。何疑杨执戟，草玄鬓若丝。
杂诗五首·其四
作者：黄溍
朝代：元

孤云澹无心，出山偶为雨。长风忽吹散，渺渺归无处。唯馀向来山，突兀青如故。慷哉鲁仲连，功成身已去。
杭州寄子践
作者：黄溍
朝代：元

樽酒何人共，春光著处同。乾坤容野马，岁月失飞鸿。俗眼能无白，风花故自红。向来常处士，早已负诸公。
杭州寄里中一二同志
作者：黄溍
朝代：元

故山有路去无从，灯火关心梦不通。浪走红尘真自笑，旧游白社竟谁同。胸中好贮千岩秀，眼底徐观万马空。风雨未休鸿雁断，此怀渺渺故难穷。
杭州送儿侄归里
作者：黄溍
朝代：元

空江月满潮声怒，二儿勇踏潮头去。故园天末眇予怀，梦中识汝归时路。起向江楼遥望汝，江上青枫正霜露。凉风飒飒吹汝急，橹摇背指龙山渡。翩然一叶舞中流，嗟汝童心得无惧。自我西游历三纪，举目交朋半新故。下车相揖何纷纷，白头朝士犹徒步。玄都观里旧桃花，见我重来能几度。缅思畴昔仍念汝，徙倚阑干日将暮。前潮将断后潮续，层波复浪无重数。鱼龙出没相后先，疾雷槌山雨如注。隔岸峰峦空复多，沙际冥茫但烟雾。计程知汝已登陆，息肩弛担今何处？明朝过我三釜山，能勿徘徊起哀慕。近闻旱魃肆为虐，杀吾手植千株树。且须为我语比邻，莫遣牛羊上丘墓。
松江舟中偶书
作者：黄溍
朝代：元

移舟夜泊华亭县，却听吴歌思眇然。最忆淀山湖北寺，白云堆里看青天。
松江舟中偶书·其一
作者：黄溍
朝代：元

山房偶为故人留，又领飞云过别州。白浪千花帆一叶，茫茫天地此生浮。
柴荆
作者：黄溍
朝代：元

赤日薄乌帽，柴荆无定栖。可能诗似锦，乍取醉如泥。薄业惭渔艇，深衣逐马蹄。萧条江海兴，芳草故萋萋。
桃源图
作者：黄溍
朝代：元

山容惨惨将为雨，云气垂垂欲傍花。莫问前村何处觅，垂萝盘石即吾家。
桃竹画眉图
作者：黄溍
朝代：元

说尽春愁貌不成，翠深红远若为情。江南有客头空白，肠断东风百啭声。
梓山行赠桑生
作者：黄溍
朝代：元

昔闻山中采药翁，问姓但指檐前桐。君家本以桑为氏，胡不种桑翻种梓。桐君采药不学医，桑君学医兼采诗。朝来索我歌梓山，使我阁笔频支颐。问君梓树家何处，青山难寻梦中路。但见清风两袖宽，诗筒戢戢多于树。长歌短歌亦奚为，坐看药笼悬蛛丝。种桑种梓俱有术，也应无术医君痴。
梳头得白发
作者：黄溍
朝代：元

偶逐飞云别涧冈，解缨聊尔濯沧浪。襟怀久已无山水，客鬓谁令有雪霜。未必丹砂真却老，可堪白首更为郎。前修未远斯文在，努力无愁歧路长。
次韵伯雨腊月八日雪中同登来鹤亭
作者：黄溍
朝代：元

兴来欲泛山阴雪，不奈舟胶野水凝。朝士白头愁独步，仙人赤脚傲层冰。招来尽是鸡群鹤，趍附空惭骥尾蝇。夜久松龛同拥毳，绝胜儤值有青绫。
次韵别程晋辅教授
作者：黄溍
朝代：元

落拓江湖久不归，相逢还及试春衣。忽闻烟际兰桡动，谁共花前玉斝飞。青眼故多知己在，黑头未觉壮心违。赤霄孔翠吾何望，喔喔邻鸡尔自肥。
次韵姚子敬教授筠庵别业
作者：黄溍
朝代：元

故园烟树渺江关，长愧求閒未得閒。客路独愁黄叶下，高人正在白云间。卜邻傥遂容依止，载酒终期共往还。未害看山仍拄笏，一竿付我钓沧湾。
次韵子践秋社归岩南
作者：黄溍
朝代：元

久悟清都是梦中，未嫌短褐任飞蓬。时情冉冉心如醉，世议纷纷耳欲聋。会种枌榆依汉社，共谈禾稼续豳风。蹉跎偶负平生约，已复人间岁一终。
次韵山南先生遣兴
作者：黄溍
朝代：元

稍觉春风入剪裁，更无魂梦到尘埃。苔枝自送黄昏影，宝篆频销白昼灰。世态渐应随日别，老怀可复向人开。拥炉坐听萧萧雪，载酒携琴暮也来。
次韵山南先生遣兴·其二
作者：黄溍
朝代：元

蒲团兀坐久忘机，何暇重寻是与非。老雁长云天渺渺，晚花寒蝶思依依。起看丹灶春无恙，欲试青鞋雪未晞。鹏鴳逍遥端可耳，玉堂何必愧柴扉。
次韵方子践观潮
作者：黄溍
朝代：元

潮生潮落有时休，朝暮吴儿几白头。被发祗誇迎骇浪，侧身宁解障奔流。江吹碧瓦人声晓，云闪朱旗海气秋。后夜月明天在水，有谁能此试登楼？
次韵方子践雪中见寄
作者：黄溍
朝代：元

前年江南雪一尺，腐儒共走誇三白。宁知有客卧欲僵，冻骨棱层撑铁石。今年复此雪塞门，江湖无处浮言樽。野风萧萧日色死，看人射虎苍山根。牛衣覆寒夜复夜，金石馀音惭慰藉。平生万卷定安施，一瓻送我当渠借。
次韵牟主簿南湖客中
作者：黄溍
朝代：元

遥望仙桡度碧湖，翩然高兴不枝梧。也知白发行相待，无奈青山不受呼。过眼光风殊猎猎，沾衣多露已涂涂。相逢幸及南枝好，一笑聊须引百壶。
次韵章兄雨中
作者：黄溍
朝代：元

卧听风水共喧喧，起视青空白雨悬。秪谓桑田可无恙，不知江势欲吞天。茫茫平陆一尺水，瑟瑟凉飙五月秋。莫谓天公无皂白，误将阴雨怨鸣鸠。故山回首杜鹃啼，客舍谁怜寄一枝。赖有四门章博士，不缘风雨废谈诗。草长故山怀独往，苔生今雨叹离居。谁能共饮桃源酒，一醉千年不愿馀。
次韵章兄雨中
作者：黄溍
朝代：元

春尽馀寒去却回，江天五月未闻雷。南风祗在浮云外，弹折朱弦唤不来。
次韵章兄雨中·其一
作者：黄溍
朝代：元

卧听风水共喧喧，起视青空白雨悬。秪谓桑田可无恙，不知江势欲吞天。
次韵章兄雨中·其三
作者：黄溍
朝代：元

故山回首杜鹃啼，客舍谁怜寄一枝。赖有四门章博士，不缘风雨废谈诗。
次韵章兄雨中·其二
作者：黄溍
朝代：元

茫茫平陆一尺水，瑟瑟凉飙五月秋。莫谓天公无皂白，误将阴雨怨鸣鸠。
次韵章兄雨中·其五
作者：黄溍
朝代：元

草长故山怀独往，苔生今雨叹离居。谁能共饮桃源酒，一醉千年不愿馀。
次韵答友人
作者：黄溍
朝代：元

十载论交地，才皆第一豪。江湖嗟契阔，风雨梦萧骚。趋走知无力，标题敢自高。期君养翎羽，一击可徒劳。
次韵答吴正传
作者：黄溍
朝代：元

诸老彫零半九原，后来英发见苍然。高标能复居人下，缓步犹须出我前。天马为谁生月窟，仙禽有日到芝田。论心待取同倾盖，可使空回雪夜船。
次韵答子践
作者：黄溍
朝代：元

不谓飞霞佩，珊然寂寞滨。相看今雨夕，渐近长年人。往事惊如梦，何峰拟卜邻。平生千里驾，还往得辞频。
次韵答徐文蔚
作者：黄溍
朝代：元

一别溪头十五春，归来乌帽尚黄尘。故应用意崎岖外，未忍忘情寂寞滨。图画云台非我事，挂冠神武独何人。也知州县徒劳耳，相见空惭白发新。
次韵答济公
作者：黄溍
朝代：元

旧游零落如星散，坐对孤山似守株。听彻贞元供奉曲，羞将短发照西湖。病须药饵亲丹灶，老厌书帷彻绛纱。幸有文殊来见问，更无天女散天花。白头朝士方徒步，欲过六桥愁路赊。目断红云花鸟上，楼居缥缈梵王家。
次韵答济公·其一
作者：黄溍
朝代：元

旧游零落如星散，坐对孤山似守株。听彻贞元供奉曲，羞将短发照西湖。
次韵答济公·其三
作者：黄溍
朝代：元

白头朝士方徒步，欲过六桥愁路赊。目断红云花鸟上，楼居缥缈梵王家。
次韵答济公·其二
作者：黄溍
朝代：元

病须药饵亲丹灶，老厌书帷彻绛纱。幸有文殊来见问，更无天女散天花。
次韵答胡古愚博士
作者：黄溍
朝代：元

麻衣草坐老仙翁，曾及清时侈际逢。行殿晓趋开豹尾，禁林秋宴出驼峰。休官尚想英游并，爱客何嫌异味重。况乃东阳山水窟，主张风月有诗宗。
次韵答蒋明府先生
作者：黄溍
朝代：元

文章不经济，耽书或成淫。偶从长者游，稍窥古人心。不琢岂非玉，无弦孰为琴。岁宴灯火微，江阔鱼龙深。愿言报嘉贶，安得双南金。
次韵答蒋春卿
作者：黄溍
朝代：元

不谓红尘拂面时，轩然谈笑一舒眉。晴风石鼎浮花乳，夜雨春盘冷碧丝。握手遽成三宿恋，论心那觉十年迟。酒船渔网归无计，未必山前白鹭知。
次韵答陈君采兼简一二同志二首
作者：黄溍
朝代：元

默守知存道，清言不废儒。身方同木石，名已在江湖。此士须前席，何人属后车？唯应耕钓者，缥缈识霞裾。尚想南归始，簪花出禁闱。尘沙迷故步，桃李借馀辉。有日酬天造，终身返布衣。风流成二老，巾屦傥相依。
次韵答陈君采兼简一二同志二首·其一
作者：黄溍
朝代：元

默守知存道，清言不废儒。身方同木石，名已在江湖。此士须前席，何人属后车？唯应耕钓者，缥缈识霞裾。
次韵答陈君采兼简一二同志二首·其二
作者：黄溍
朝代：元

尚想南归始，簪花出禁闱。尘沙迷故步，桃李借馀辉。有日酬天造，终身返布衣。风流成二老，巾屦傥相依。
次韵答陈君采兼简一二同志六首
作者：黄溍
朝代：元

忆昔双溪上，相逢暮雨时。交游倾意气，谈笑挹丰仪。草草中年别，寥寥大雅诗。受材知有分，丰啬竟谁司。不谓飘零日，求贤网四张。胡然卑小技，乃尔閟孤芳。宝唾非无色，江鸿讵有行。散材何所以，徒愧饰青黄。十载西州客，论交著处新。时时谈述作，一一望光尘。澹月银河晓，暄风玉树春。幸令窥髣髴，微薄尚何伸。亦有贞居子，难忘太古情。诗筒来绝响，茗椀出新烹。磊落单传意，萧条异代名。无为念离别，惆怅不能平。
次韵答陈君采兼简一二同志六首·其一
作者：黄溍
朝代：元

忆昔双溪上，相逢暮雨时。交游倾意气，谈笑挹丰仪。草草中年别，寥寥大雅诗。受材知有分，丰啬竟谁司。
次韵答陈君采兼简一二同志六首·其三
作者：黄溍
朝代：元

十载西州客，论交著处新。时时谈述作，一一望光尘。澹月银河晓，暄风玉树春。幸令窥髣髴，微薄尚何伸。
次韵答陈君采兼简一二同志六首·其二
作者：黄溍
朝代：元

不谓飘零日，求贤网四张。胡然卑小技，乃尔閟孤芳。宝唾非无色，江鸿讵有行。散材何所以，徒愧饰青黄。
次韵答陈君采兼简一二同志六首·其六
作者：黄溍
朝代：元

亦有贞居子，难忘太古情。诗筒来绝响，茗椀出新烹。磊落单传意，萧条异代名。无为念离别，惆怅不能平。
次韵答陈君采兼简一二同志六首·其六
作者：黄溍
朝代：元
体裁：五言律诗

亦有贞居子，难忘太古情。诗筒来绝响，茗碗出新烹。磊落单传意，萧条异代名。无为念离别，惆怅不能平。
次韵苏侍郎平村暮归
作者：黄溍
朝代：元

中台多暇独仪曹，退食归来路不遥。扶老未须苍玉杖，行春聊过赤阑桥。挥毫风雨倾三峡，听履星辰接九霄。愧我白头方倚席，敢将巴曲和仙韶。
次韵虞学士上京道中
作者：黄溍
朝代：元

欲去仍为一日留，玉堂中夜有词头。归鞍晓逐南飞雁，犹及西山半夜秋。
次韵题刘氏石壁精舍
作者：黄溍
朝代：元

佳城杳杳隔千峰，精舍寥寥一径通。夜静寒泉犹映月，秋深老树不惊风。旧题尚喜苔碑在，高卧无令蕙帐空。我已倦游今白发，有山如此愿长终。
次韵题墨梅
作者：黄溍
朝代：元

一自携家湖水东，放舟时度玉花丛。因君貌得横斜影，闲却孤山月一篷。
武王扇暍图
作者：黄溍
朝代：元

一夫偶尔获清凉，四海仁风孰奉扬。有道曾孙不忘远，幸均此施遍群方。
水仙图
作者：黄溍
朝代：元

翛翛翠羽映鸣珰，谁遣乘风过我傍？岁晏高堂空四壁，一帘烟雨梦潇湘。
永嘉王君自制挽歌词盖能安死生而未忘情乎死生者也集渊明句以释之
作者：黄溍
朝代：元

自古皆有没，我今始知之。居常待其尽，逝将不复疑。人生无根蒂，去来何依依。既来孰不去，奄去靡归期。复得返自然，人间良可辞。何事空立言，念此怀悲栖。日醉或能忘，一觞聊可挥。且极今朝乐，千载非所知。
洋山夜发
作者：黄溍
朝代：元

肃肃洋山暮，仓忙拜水神。吹嘘端有力，漂泊竟无津。黑夜鱼龙界，皇天蚁虱臣。生还如偶遂，敢惮历微辛。
海月图
作者：黄溍
朝代：元

忆曾夜叩潮音洞，海阔天高月正中。坐对画图如梦寐，六街尘土昼濛濛。
游宝陀寺
作者：黄溍
朝代：元

十年望沧海，临流不能度。苍茫岁华晚，邂逅舟楫具。拂衣乘天风，挂席随烟雾。且从蛟门发，暝投翁洲住。前瞻积水深，岛屿青无数。梅岑特孤绝，遥见日出处。寄身人境外，矫首禅关路。粲粲金砂石，离离白花树。高期惬幽抱，历览增遐慕。俯伏苔磴间，庶与真灵遇。二边非可取，三观何时悟。㗳然坐忘言，目送寒潮去。
游法华山回宿楼氏书房遥望嵩头陀智者国师道场上清五云龙寿诸山而未及至其处赠同游傅生国章
作者：黄溍
朝代：元

故庐湖水曲，门对法华山。百里空荒外，三峰晻霭间。倦游烦汲引，阔步强跻攀。老怯高寒境，非缘兴尽还。小憩虚斋夕，何人笑语同。青云一才子，白发两衰翁。节物逢春好，名区有路通。未能穷胜践，健走愧儿童。
游法华山回宿楼氏书房遥望嵩头陀智者国师道场上清五云龙寿诸山而未及至其处赠同游傅生国章·其一
作者：黄溍
朝代：元
体裁：五言律诗

故庐湖水曲，门对法华山。百里空荒外，三峰晻霭间。倦游烦汲引，阔步强跻攀。老怯高寒境，非缘兴尽还。
游法华山回宿楼氏书房遥望嵩头陀智者国师道场上清五云龙寿诸山而未及至其处赠同游傅生国章·其二
作者：黄溍
朝代：元

小憩虚斋夕，何人笑语同。青云一才子，白发两衰翁。节物逢春好，名区有路通。未能穷胜践，健走愧儿童。
游西山同项可立宿灵隐西庵
作者：黄溍
朝代：元

薄游厌人境，振策穷幽躅。理公所开凿，遗迹在岩麓。秋杪霜叶丹，石面寒泉绿。仰窥条上猿，攀萝去相逐。物情一何适，人事有羁束。却过猊峰回，遥望松林曲。前山夜来雨，湿云涨崖谷。缥缈辨朱甍，禅房带修竹。故人丹丘彦，抱被能同宿。名篇聊一咏，异书欣共读。蹉跎未闻道，黾勉尚干禄。夙有丘壑期，吾居几时卜。
湖上即事
作者：黄溍
朝代：元

垂云昼濛濛，湖面惟一色。薄暮风更生，际夜雪初积。凝阴势方盛，尘境喧暂息。坐久闻挐音，忽然破寥阒。
湖州遇叶士心因寄郭祥卿架阁
作者：黄溍
朝代：元

谢公城下蹋春晖，最忆东园夜不归。落月清樽波潋潋，高花银烛雾霏霏。未愁强醉罗衣湿，政恐重来燕麦稀。大地风涛竟如料，九霄一鹄看横飞。
湖心寺夜坐
作者：黄溍
朝代：元

萧萧凉月满池台，水槛风棂四面开。一炷残灯何熠煜，半檐衰柳故崔嵬。谬持微禄知无补，未谢馀缘得重来。尘土马蹄何日事，可容良夜废衔杯。
滦阳邢君隐于药制芍药芽代茗饮号曰琼芽先朝尝以进御云
作者：黄溍
朝代：元

芳苗簇簇遍山阿，玉蕾珠芽未足多。千载《茶经》有遗恨，吴侬元不过滦河。春风北苑斗时新，万里函封效贡珍。羡尔托根天尺五，不劳飞骑走红尘。
滦阳邢君隐于药制芍药芽代茗饮号曰琼芽先朝尝以进御云·其一
作者：黄溍
朝代：元

芳苗簇簇遍山阿，玉蕾珠芽未足多。千载《茶经》有遗恨，吴侬元不过滦河。
滦阳邢君隐于药制芍药芽代茗饮号曰琼芽先朝尝以进御云·其二
作者：黄溍
朝代：元

春风北苑斗时新，万里函封效贡珍。羡尔托根天尺五，不劳飞骑走红尘。
滦阳邢君隐于药市制芍药芽代茗饮号曰琼芽先朝尝以进御云·其一
作者：黄溍
朝代：元

君家药笼有新储，苦口时供茗饮须。一味醍醐充佐使，从今合唤酪为奴。
煌煌明月珠
作者：黄溍
朝代：元

煌煌明月珠，未害居浊水。君看黄河黄，岂解污清济。我方遗吾形，宠辱齐一指。悬知破琴戴，未若掺挝祢。
独立
作者：黄溍
朝代：元

数尽飞花一怆然，壮心迢递夕云边。十年人事空流水，二月风光已杜鹃。过眼青春宁复得，污人黄土绝堪怜。故园尚有平生约，可使苍苔到石田。
狮子峰观潮·其一
作者：黄溍
朝代：元
体裁：七言律诗

泽国梅青瘴雨收，石床高踞碧狮头。三韩水接天无尽，百粤山穷地欲浮。楼阁罡风吹海蛋，旌旂落日炤江鳅。行人莫问驱潮事，潮落山西浅作洲。
狮子峰观潮·其二
作者：黄溍
朝代：元
体裁：七言律诗

狮子拿云拥翠峦，我来亲拂顶花看。随潮月上楼台湿，度海云生钟磬寒。蓬岛未应三万隔，桑田今有几回乾。大千不究恒沙界，细问弥天释道安。
瑶池春宴图
作者：黄溍
朝代：元

西飞青雀几时还，贝阙琳宫缥缈间。笔底春风殊未老，蟠桃积核已如山。
由苕溪出大湖抵阳羡十四韵
作者：黄溍
朝代：元

首阳山人饿至死，陶公乃为饥所驱。大贤出处自有意，腐鼠何得疑鹓雏。谁初令我堕世网，久抱磥砢行崎岖。今晨笑与亲友别，烟波泱漭扁舟孤。穹天大泽合为一，回睨人境茫如无。向来蚁聚安足恋，而取窘束同囚拘。暮投高馆灯闪闪，坐谈姬孔歌黄虞。是间幸可容一息，孰与臣朔肩侏儒。汗颜俛首饱腥腐，咄子所乐非我娱。故人殷勤入我梦，云我作计陋且愚。此生通塞久自断，岂忧一勺忘江湖。春风二月花蔽野，珊瑚玉树唯空株。丈夫儿女各有事，为君起坐生长吁。
甲辰清明日陪诸公入南山拜胡侍郎墓回汎舟湖中作
作者：黄溍
朝代：元

日终甲子斗直辰，持觞远酹胡侯坟。两桨趁鸥背城闉，四十有四同州人。半为吴语如季真，湖穷岸出水陆分。舍舟登途指嶙峋，少年健走黄犊奔。或乃喝道惊春云，老翁茧足仍后尘。解衣径眠草为茵，前趋一里趋庙门。杖藜不得辞微辛，严祠高居绝四邻。傍为一邱标石麟，升阶鞠躬羞藻蘋。拜兴有相祝有文，亦或稽首称诸孙。归途探幽抉荒榛，下睨尘土多虻蚊。放舟催发无逡巡，胜赏莫许穷涯垠。开篷列坐罗膻荤，托名乡饮无主宾。谁欤解事强讨论，欲以穷达为卑尊。美人今代王右军，口吐秀句天葩芬。雁行拱立何纷纷，争言我公诗绝伦。庞眉被褐两山民，闭目宴坐方申申。舣舟黑亭鸦噪昏，晴杨吹花洒衣巾。裁诗纪实聊云云，慎勿浪传来怒嗔。